text:
IBUKABOSE-RENGERABOSE IRATABARIZA ABATURAGE BO MURI GAKO BICWA N'IGISIRIKARE CYA KAGAME.
Abaturage ba Gako baratabaza bagira bati Igisirikare cyamaze abantu kibarasa :
"Nimudufashe gutabariza Abaturage bo m'Ubugesera basanzwe bakorera imirimo yo gutwika amakara cyangwa bakora ingendo banyura mutuyira duca mw'ishyamba rya Gako, kuko abiyita igisirikari cy'Umwuga ndavuga RDF barimo kwica uwo babonye muri iryo shyamba rya Gako wese, nyamara bisanzwe bizwi ko hanyura cyangwa hagakorerwa imirimo muinshi nabaturage. hari abashakamo ubwatsi bw'amatungo, abashakamo inkwi cyangwa abahatwikira amakara, yewe hari nabahanyura kuko harimo utuyira twinshi dukoreshwa nabaturage! Ibi ndabikubwira mbihagazeho kuko benshi bamaze gupfa baraswa mu bihe bitandukanye, abatarashwe bakajyanwa gufungirwa za Mayange... Nimutabarize rubanda mubishyire mu ndimi zitandukanye mubibwire n'amahanga na UN kandi muyisabe ikore amaperereza kubwicanyi burimo gukorerwa abanyarwanda bukorwa na leta, ndetse bayifatire ibihano kubw'amabi yose arimo kubakorerwa harimo no kubabuza uburenganzira bwa muntu bafungirwa mu gihugu imbere. Murakoze kandi nifuza ko iyi message yaherererekanywa mu bantu bose, igashyirwa mu ndimi zitandukanye."
IBUKABOSE-RENGERABOSE yifatanyije n'abanyarwanda bo muri Gako n'ahandi hose ingoma y'abicanyi ya FPR ikomeje urugomo ihohotera rubanda, ikabakenesha, ikabica none igeze n'aho ibabuza kwirwanaho bishakure icyatunga imiryango yabo.


c: text/html

text:
Bien Venue au Journal Minembwe. Welcome to Minembwe Free Press. Minembwe Free Press est un journal au service de la communauté Banyamulenge en particulier et toute la communauté globale des internautes. Ce Journal en ligne est un espace d'expression, d'information, d'échange d'idées autour des enjeux actuels au sujet de notre peuple et notre territoire de Minembwe. Ce journal se veut interactif. Je vous invite tous a` faire vos contributions. A M. Fondateur et editeur en Chef
Wednesday, December 29, 2010
BILAN Y’UMWAKA WA 2010 N’INGAMBA ZA 2011
Dusubije amaso inyuma tukareba mu myaka yatambutse intambara n’ibibazo twagiye duhura nabyo nibyinshi cyane muburyo no kubisubiramo ahari tutabishobora. Ariko uko biri uyu mwaka ushize nubwo bitabaye amahoro muri byose byibura induru zaragabanutse.
Ibi twabisuzumirahe ?
Ugiye gusesengura uzasanga inshuro izina “abanyamurenge” ryavugwa ga ryaragabanutse cyane mubinyamakuru, n’itangazamakuru muri rusange ibi bivugako ahari ntabishya dukora cyangwa dukorerwa. Ibi bintera kwibaza nimbi turi mu mahoro cyangwa twararambiranye.
Dore ibyo nasuzumye muri 2010 ndabigaya
1. Icyambere nuko nasanze twibagirwa vuba. Utekereje amarira twarize ubwo twari tumaze gutakaza abantu mu gatumba, wibwiragako ahari tutazigera tubyibagirwa. Ariko byarantangaje kubona nyuma y’imyaka mike cyane ishize tukaba tumaze kwibagirwa. Twebwe abasore twari twarishimiye ukuntu ababyeyi bacu na bakuru bacu bari barahagurutse bashiraho umunsi wokwibuka abacu bazize uko baremwe muri uyu munsi tukaboneraho no kumva amateka y’ubwoko bwacu ndetse no kwamagana ihohoterwa ridukorerwaho ry’uburyo butandukanye. Ikindi nuko uyu munsi wo kwibuka warusa n’uwemewe kwisi hose, ibihugu bitandukanye byari byaraduhaye uburenganzira bwo kwibuka kumugaragaro none tukaba twenyine twarabimaze agaciro. Uyu munsi tuzawifuza tutakiwubonye.
2. Uyu mwaka watangiye ndi imurenge naragiye gusura ababyeyi ariko nagezeyo agahinda karanyica ngatewe nuko twatereranye ababyeyi. Ni mutekereze igihugu kitagira amashure ntikigire ibitaro. Ikibabaje n’abana batuye hariya hantu avenir yabo igaragara ko nihatagira igihinduka itazaba nziza.
3. Icyanyuma n’uko abantu benshi baheze mumagambo , kwitana ba mwana byaragwiriye, abantu babaye banyamwigendaho. Buriwese n’atange umusanzu we twiyubake twubake n’igihugu cyacu.
Sinareka nanone kongera kubabwira ko bikwiriye gukunda ubwoko n’igihugu byaba ngobwa tukabyitangira. Ariko ikiruta byose nukubisengera igisubizo cy’ibibazo byacu kiri mubigaza by’uwiteka.
Ndangije mbifuriza umwaka mushya muhire, ibyatunaniye mugihe cyashize tubyigireho tubitunganye, tubikosore, twitange bihagije, twemere amakosa tuyasabire imbabazi, tubabarire, ubumwe n’urukundo biganze iwacu no mubacu.
NB: GIRA ICYO UTEKEREZA MAZE UTANGE UMUSANZU
umwana wanyu SERUKIZA CHAMIR WA MUREMBE

robotstxt: allowed

filter: keep


text:
N’ibiriho ahantu hose,n’ibintu byabaye ibisanzwe ko abenshi mu bakundana bakora imibonano mpuzabitsina ndetse ari n’ababigize ingenzi mu mibereho yabo ya buri munsi,reka  dufate ko byakugoye cyangwa bitakugoye kugira akwemerere ko muryamana ariko se waba wigeze utekereza neza koko ibyo ugiye gukora cyangwa irari ryaguhumye ubwonko maze rirakuyobora.
Ngaho ibaze:
1.Ese koko yemeye ko muryamana,uramukunda koko?,wenda ndabizi ukunda ikibuno cye,imiterere y’umubiri we ndetse yewe no kumukorakora biherekezwa no kumusoma ubutitsa,ariko se koko ukunda uwo ariwe ?
2.Ese nyuma yo kumusambanya,n’iki kizakurukiraho?,uzakomeza gukunda imiterere y’umubiri we?,ahubwo se uzakomeza gukunda inseko ye?
3.Ese bizagenda gute naramuka asamye?,ntazandavura,ntazahabwa inkwenene na rubanda,witeguye kuzahagarara ukemera ibyo mwakoze ukitwa se w’umwana,cyangwa uzahita wimuka ujye kuba aho adateze azamenya.
4.Ese naramuka aguhamagaye akubwira ko atwite ,uzamubwira yihutire kuyikuramo,ashyire ubuzima bwe mu kaga cyangwa uzamubwira uti” humura nkurinyuma,nzagufasha kumurera kuko ari uwacu”
5.Ese aramutse abyaye,uzabasha koko kumwitaho,ahubwo se umwana muzaba mwabyaranye we uzabasha kumubonera ibyangobwa by’ibanze ?
6.Ese ko yemeye ko muryamana nawe ukaba ugiye kubikora,n’umuntu mwabana ku mugaragaro bibaye ngo mbwa?cyangwa n’uwo gusambanya gusa,tekereza iyo aza kuba uuvandimwe wawe uryamanye n’undi musore.
7.Ese niba aryoheye kuba mwaryamana ,kuki utishimira kuba wamugira umugore wawe,maze ibyo byiza umushakaho ukazabihorana iruhande rwawe?
8.Nuramuka muryamanye maze mugashwana biguturutseho,tekereza ku bubabare azagira maze utekereze ari umwana wawe bibayeho.
9.Tekereza ejo hazaza,wikumvira ibyiyumvo by’umubiri ngo bigutere kuzicuza.
Uko urukundo rwanjye rwashyizweho iherezo n’ukwifuza k’umubiri (birambabaza).


text:
Mu rugendo tunyuramo tujya mu masezerano y’Imana dukunda guhura n’inzitizi ariko ntabwo bikuraho umugambi w’Imana kuri twe. Abisirayeli nabo byababayeho ubwo bavaga muri Egiputa bahunze Farawo, bageze imbere bahura n’inyanja itukura.
Imana ikora igitangaza ibambutsa inyanja itukura. Ijambo ry’Imana rifite imbaraga. Ibyo Imana yakoranye n’abatubanjirije byadufasha natwe muri iki gihe kunyura mubyo tugenda duhura nabyo nkuko Mose n’ubwoko bwa Isirayeli bwambutse inyanja itukura.
Imana izi ibyo ikora
Kuva: 13:18 “Ahubwo Imana ibagendesha ibizigu, ibacishije mu nzira inyura mu butayu ikajya ku Nyanja Itukura, Abisirayeli bava mu gihugu cya Egiputa bafite intwaro”.
Nubwo uburyo Imana yakuyobora kwaba gutandukanye nuko ubyifuza Imana iba izi ibyo iri gukora, iyo ukomeje inzira ikweretse ubona ko hari impamvu ikunyujije muri iyo nzira uri kunyuramo.
Imana iyobora inzira tunyuramo
Kuva: 13:21 “Uwiteka ku manywa yabagendaga imbere ari mu nkingi y’igicu ngo abayobore, nijoro yabagendaga imbere ari mu nkingi y’umuriro ngo abamurikire babone uko bagenda kumanywa na nijoro.
Imana ntabwo ijya itureka ngo tugende twenyine. Inking y’igicu n’umuriro byasimbuwe n’Umwuka Wera, Yesu yadusezeranyije ngo atuyobore mu bushacye bw’Imana.
Imana ifite ububasha bwo guhindura imitima y’abami ku bwacu
Kuva:14:4 “Nanjye ndanangira umutima wa Farawo abakurikire. Nziheshereza icyubahiro kuri Farawo no ku ngabo ze zose, Abanyegiputa bamenye ko yuko ndi Uwiteka.”
Imana ifite byose mu kiganza cyayo. Ishobora guhindura ibintu byose n’imitima y’abakomeye ku bwacu.
Aho tutabona inzira Imana yo iba ihabona inzira
Kuva: 14:10 “Farawo abatuze, Abisirayeli bubura amaso babona Abanyegiputa bahuruye inyuma yabo baratinya cyane. Abisirayeli batakira Uwiteka.”
Nubwo wabona ibintu byarangiye ariko umugambi w’Imana uba ugikomeje. Imana irihariye mu gukora.
Ntidukwiye guhanga amaso cyane ibibazo ahubwo dukwiriye kugirira Imana icyizere
Kuva: 14:14 “Uwiteka ari bubarwanirire, namwe mwicecekere.”
Abisirayeli bari bafite ubwoba ntacyizere bafite, ariko Imana ntabwo yabyitayeho yabasabye kuyubaha bagakora ibyo ishaka gusa.
Amasengesho ni ingenzi ariko Imana iti “Ni igihe cyo gukora”
Kuva: 14:15 “Uwiteka abaza Mose ati ni iki gitumye untakira? Bwira Abisirayeli bakomeze bagende.”
Hari igihe natwe twisanga mu gihe nk’iki. Ariko Imana ikatwereka umwanzuro mwiza twafata mu gihe gikwiriye.
Imana ikora ibikomeye ariko icyenera mbere ko tubanza tukayumvira
Kuva: 14:16 “Nawe umanike inkoni yawe, urambure ukuboko hejuru y’inyanja uyigabanye, Abisirayeli bace mu Nyanja hagati nko ku butaka.”
Inyanja yarakamye kubwo gukora ibyo Imana yari imubwiye gukora. Banyura ahumutse. Natwe dukwiye kumvira Imana tukanyura ahumutse nti tunyure mu byondo tukareka hakumuka tukanyura ahumutse nkuko Imana yavuze.
Ntabwo turi twenyine. Imana iri hagati yacu n’ababisha bacu
Kuva: 14:19 “Marayika w’Imana wajyaga imbere y’ingabo z’Abisirayeli arahava ajya inyuma yabo, ya nkingi y’igicu iva imbere yabo ihagarara inyuma yabo.”
Dukwiye kugira icyizere mu Mana kuko Imana yohereza abamarayika baducungira umutakano kugirango abanzi batatugirira nabi.
Imana ni Imana y’ibitangaza
Kuva: 14:31 “Abisirayeli babona ibikomeye Uwiteka yakoresheje imbaraga ze ku Banyegiputa, ubwo bwoko butinya Uwiteka kandi bizera Uwiteka n’umugaragu we Mose.”
Iyo Mana yakamije inyanja itukura ubwoko bwa Isirayeli bukambukira ahantu humutse ikongera ikagarura amazi Abanyegiputa bakarengerwa n’uyu munsi iracyahari kandi iracyakora, uko yari n’uyu muni niko iri kandi niko izahora n’iteka ryose.
Hari ibyo duhura nabyo bimeze nk’inyanja itukura ariko utitaye kubyo uri guhura nabyo Imana ntabwo ijya ihinduka, iri kumwe natwe kugirango iturengere mu byo duhura nabyo byose. Iyo dushyize ibyiringiro byacu no kwizera kwacu muri Yesu, tuba dufite ubwishingizi ko atazaduhana cyangwa ngo atazatureka na gato.
Infochretienne.com


text:
Padiri Fidèle de Charles Ntiyamira wakoreraga muri Diyosezi ya Byumba, yasezeye ku nshingano ze za gisaseridoti n’izindi bifitanye isano avuga ko abitewe n’impamvu ze bwite.
Ibaruwa y’ubwegure bwe bigaragara ko yandikiwe Musenyeri wa Diyosezi ya Byuma, Nzakamwita Servilien, ku wa 18 Nyakanga 2021, wari umushinzwe kuva mu 2008.
Nyir’ukuyandika bigaragara ko ashobora kuba atari mu Rwanda kubera aderesi zo mu Budage yakoresheje, yavuze ko yafashe icyemezo cyo kwegura nyuma yo kubitekerezaho byimbitse ndetse akagisha inama umuryango we n’abapadiri bagenzi be.
Uyu musaseridoti yavuze ko azakomeza gukorera Imana n’umuryango wayo nk’umulayiki ariko yarashatse umugore, asaba Musenyeri kumworohereza gushyira mu bikorwa umushinga we wo gushinga umuryango.
Yakomeje avuga ko amaso ye azakomeza kuyahanga kiliziya mu gihe cyose izamuha amahirwe yo gukomeza kuyikorera yifashishije ubumenyi bushingiye kuri tewolojiya ayikesha.
Inkuru ya IGIHE
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Ingabire Rugira Alice
Bamwe mu bagore bo mu karere ka Rusizi bataboneje urubyaro bahangayikishijwe no kuba bashobora kuba barasamye mu buryo batifuzaga muri iki gihe cya gahunda ya Guma mu rugo .Ku rundi ruhande ariko ababoneje urubyaro bo bishimira ibihe byiza bagiranye n’abo bashakanye muri iyi minsi bamaze bari mu rugo kubera icyorezo cya COVID19.
Bamwe mu bagore bo mu karere ka Rusizi batitabira gahunda zo kuboneza urubyaro bavuga ko batewe impungenge no kuba bashobora kuba barasamye muri iyi minsi ya guma mu rugo, bakaba bibaza uko bizabagendekera dore ko ngo bari basanzwe bafite abana benshi
Uwitwa Niyonderera Jeanne atuye mu murenge wa Mururu yagize ati” ndi umubyeyi w’abana batandatu, naboneje urubyaro ku mwana wa gatatu birananira , mfite ubwoba ko naba narasamye umwana wa karindwi nabo batandatu ntari mbashoboye “
Jeanne avuga ko aramutse koko yarasamye byaba ar ikibazo gikomeye ngo kuko atabona umwanya wo kwita ku ruhinja nuwo kujya gushakira bakuru be ibyo kurya .Ati “ingaruka bishobora kuntera nuko nabura uko njya guca inshuro kubwo kwita ku mwana bigatuma n’abo bicwa n’inzara”
Yongeraho ati “ ningira amahirwe bagasanga ntarasamye nzahita mboneza urubyaro nibinaba ngombwa nifungishe burundu kuko nta nyungu yo kubyara abo ntashoboye kurera.”
Dusabe Olive nawe atuye mu murenge wa Mururu nawe agira ati ” njyewe ho ejo nasanze narasamye ubu ndi kwibaza uko uwo mwana azabaho muri iyi minsi igoye gutya byanyobeye , ubusanzwe nari mfite batatu,akazi nkora nshuruza amakara ni ikibazo kuko imibereho iragoye ndasaba abagore bagenzi banjye kwitabira kuboneza urubyaro kugira ngo batazahura n’imihangayiko nkiyo mfite.”
Ababoneje urubyaro bariye ibyabo ntawe ubahagaze hejuru
Bamwe mu bagore baboneje urubyaro bo muri aka karere babwiye VALUE NEWS ko gahunda ya “Guma mu rugo” yabaguye neza mu birebana n’ubusabane n’abo bashakanye .
Uwitwa Nirere Emerthe yagize ati” ubu iyo nza kuba ntaraboneje urubyaro nanjye mba ndi kurira ayo kwarika, kandi bikangiza umubano wanjye n’uwo twashakanye , kuko we ahora ansaba ko twarera abo dufite kugira ngo ahazaza habo hazabe heza.”
Christine Nyirajyambere Umukozi w’ibitaro bya Gihundwe ushinzwe gahunda yo kuboneza urubyaro avuga ko nubwo icyorezo cya Covid19 cyugarije isi serivisi zo kuboneza urubyaro zitigeze zihagarara gukora gusa ngo umubare w’ ababgana waragabanutse kubera gahunda ya Guma mu rugo.Agira ati “kuboneza urubyaro ni serivisi itarigeze ihagarara hano mu karere ka Rusizi, ahubwo ku batuye mu Mujyi nko mu mirenge ya Kamembe na Gihundwe bo bariyongereye kuko mu minsi ya mbere ya “guma mu rugo” baje kuboneza ubwa mbere ku bwinshi”
Uyu mukozi w’ ibitaro bya Gihundwe akomeza avuga ko hari abagore kuboneza urubyaro mu gihe cya Guma mu rugo byabereye umutwaro kbera ko izo serivisi bazibonera kure yaho batuye .Atanga urugero rw’ abagore bo mu mirenge ya Bugarama na Muganza ngo “aba byarabagoye kuza ku bitaro kubera ko ingendo zari zarahagaze .Yongeraho kandi ko hakiri abagore bafite imyumvire ikiri hasi kuri gahunda yo kuboneza urubyaro ku buryo umubare w’ abo bakira ku munsi ari muto cyane ugereranije n’abagore batuye Akarere ka Rusizi.
Imibare igaragaza ko mu karere ka Rusizi kuboneza urubyaro bikorwa kuri 35%, ni mu gihe mu kwezi kwa kane 2020 abagore 55 babyaye babonereje urubyaro mu bitaro bya Gihundwe.
Minisiteri y’Uburinganire n’iterambere ry’umuryango ikaba ikangurira abashakanye ubufatanye mu gushyigikira no gushyira mu bikorwa serivisi zo kuboneza urubyaro by’umwihariko muri iyi minsi aho isi yose ndetse n’u Rwanda byugarijwe n’icyorezo cya Covid19 cyagize ingaruka zo guhagarara kw’imirimo imwe n’imwe hagamijwe gukumira ikwirakwira ryacyo.
Ibi ngo bidashyizwe mu bikorwa bikaba bishobora gutuma habaho ubwiyongere bw’inda zitateganyijwe zikazaba umuzigo mu miryango no ku gihugu muri rusange.


text:
Mu Rwanda
Agahinda Ka Mwiza: Se Yakoze Jenoside Nyina Ari Umututsikazi
Mu gihe hari abakomeje guhakana Jenoside yakorewe Abatutsi, Mwiza Josy avuga ko ubuhamya bwe ari ikimenyetso ko uwahigwaga yaziraga ko ari Umututsi, ku buryo Jenoside idakwiye gusobanurwa ukundi.
Mu buhamya burebure Mwiza (@wzjosy) yanyujije kuri Twitter, yavuze ko umuryango wo kwa Se atigeze abona uhigwa, nyamara umuryango wo kwa nyina warishwe, ku buryo atumva aho abavuga Jenoside yakorewe Abahutu babivana.
Mwiza yavuze ko muri Jenoside Se yari Umuhutu, nyina ari Umututsikazi. Bahungiye kwa Nyirakuru ubyara se, abicanyi bakajya gusaka yo bahasanga nyina akababwira ko ari Umuhutukazi, ntibamenye ukuri.
Nyamara umuryango wa nyina barawishe harokoka mbarwa.
Mu gihe byari bimeze bityo, Se w’uyu mukobwa ngo yajyaga kwica abatutsi b’ahandi, ariko abo mu rugo ntibamenye ibyabaye.
Mwiza ati “Papa ari mu bakoze Jenoside kandi arabyicuza, ntitwari tubizi twabonaga abyuka agenda agataha igicuku, ubu yakatiwe burundu! Ndamusura kandi ndamukunda kandi nemera ko agomba guhanwa kuko abo yavukije ubuzima n’ubu mbitekerezaho bikandenga! We n’abandi nka we, barahemutse.”
Yavuze ko umuryango Jambo ASBL uhurirwamo na benshi mu bana bafite ababyeyi bagize uruhare muri Jenoside yakorewe Abatutsi, ibyo barimo ari ubuyobe.
Ati “Mwigize abavugizi b’Abahutu turabiyamye, imvugo zanyu mukoresha ntaho zitaniye n’izo ba Swo bakoresheje, ngo dukanguke, turababaye bla bla… oya pe, turi mu Rwanda rutekanye kandi ruha agaciro buri Munyarwanda, si nka kera ba Swo barutoba, mwe ntituzabemerera kurutoba ukundi!”
Yanenze bikomeye abagize Jambo ASBL n’abandi bahezanguni b’Abahutu bagihembera amacakubiri mu Banyarwanda, bitwaje ngo batewe ishema n’ubuhutu bwabo.
Ati “Abana twavutse ku babyeyi umwe ari umuhutu undi ari Umututsi turi ikimenyetso ko uwicwaga yari Umututsi nta n’undi! Kuko twisanze duhungira ku ruhande rw’umubyeyi wacu w’Umuhutu, maze umubyeyi tutsi aricwa ndetse n’umuryango we hasigara mbarwa! Nta double genocide yabaye!”
Hahigwaga abatutsi gusa
Mwiza yavuze ko hari ababyeyi bishe abo bashakanye babaziza ko bari Abatutsi, abo babiciye mu maso babishaka na bo cyangwa se batabishaka.
Yakomeje ati “Hari abana bishe ababyeyi babo ko ari abatutsi, ni byinshi, ubugome ndengakamere. Njye nagize amahirwe mama wanjye papa amuhungishiriza iwabo, niho yihishe aranarokoka.”
Igihe Inkotanyi zageraga hafi muri ako gace zibohora igihugu, interahamwe ngo zabwiraga abahutu bose guhunga ngo Inkotanyi zije kubabaga, kandi koko ngo hari ababyemeye.
Ati “Ubu nibwo nsubiza ubwenge ku gihe nkigaya! Ariko Nyogokuru we yanze guhunga icyo gihe ati ndashaje nubundi nagwa nzira. Nyogokuru yitabye Imana vuba aha muri 2019, Inkotanyi zamugezeho, ziramusindagiza zimugeza muri zone itari irimo imirwano.”
“Si we zabikoreye gusa kandi n’uwo zasanze wese utari yarahunze wari muri ako gace, uku niko Nyogokuru we ubwe yabimbwiye.Yajyaga aduseka uko twomonganiye Zaire!”
Nyamara ngo mu guhunga bazinze uturago bajya muri Zaire mu gihiriri cy’impunzi nyinshi, nyina atangira kujya mu kaga mu gihe mbere yari yihishe.
Mwiza ati “Mu nzira duhura n’Interahamwe zo mu gace k’iwacu ziba zibonye mama ziti turakwica, sinzi ibyo papa yazibwiye ziramureka, kuva uwo munsi akajya agenda yikinga ikirago yari yikoreye mu maso ngo batamumenya!”
Bageze Tingitingi bahura n’icyorezo cya macinya cyishe benshiicyo gihe, ariko bo bararokoka.
Yakomeje ati “Ikibanaje kandi ni uko uwashakaga gutaha wese Interahamwe, ex Far baramwicaga, twari ingwate! Sitwe twarose RDF baducyura tukava muri ariya mashyamba! Njye mbura ishimwe, Imana izabaduhembere cyane cyane #PerezidaWacu!”
Yavuze ko abavuga ko impunzi z’abahutu bahungiye Congo bakorewe Jenoside, icyo ari ikinyoma.
Ati “Nibuka uburyo twatahutse turi benshi, hanyuma se ntitwari abahutu? Bari kuza kudukorera jenoside se twe bakaducyura kd ko nubundi baducyuye mutubeshya ngo bazahita batwica tugeze mu Rwanda?”
Ni ubuhamya bwakoze benshi ku mitima, barimo Umunyamategeko Richard Gisagara, wunganira umuryango w’abanyarwanda baba mu Bufaransa.
Yagize ati “Urakoze gutanga ubwo buhamya bukenewe cyane mu kurwanya ingengabitekerezo n’abahakana génocide. Uri intwari kandi komera!”
Uwitwa Dalia Umwizigirwa we yagize ati “U Rwanda dushaka ni ururimo abantu nkawe komera kandi twaza u Rwanda ruramutswa ibyiza ruzogera abaruhunda inabi, bazazima.”
Karekezi we yagize ati “Amateka yawe afitwe na benshi ariko abayatinyuka bakayavuga bakarwanya abayagoreka si benshi. U Rwanda rukeneye intwari nkawe. Courage ibyabaye ntibizongera. Abayagoreka baragoreka abantu bahereye kurubyaro rwabo! Bazarutswa nande?”


text:
Numvise ikiganiro cyiza umunyamakuru Serge Ndayizeye wa Radio itahuka yagiranye n’umunyapolitiki Padiri Nahimana Thomas w’ ishyaka Ishema, numva ari byiza ko batumira n’abandi, umwe umwe tukamwihugikana nkuko bihugikanye Padiri dore ko Rusesabagina yari yagiye (azagaruke).
Numvise ari byiza dore ko no gutukana bitabuzemo, kandi Padiri nawe yasubije neza kandi adatukanye. Nabonye ari ibiganiro byiza muri demokarasi, muri Kenya ho mbona bakubitana n’amakofi iyo bibaye ngombwa muri parliament.
Padiri rero twaramwumvise, n’abandi bazabatuzanire tubumve, ibibazo byacu dushaka babihitishe byose. Ku giti cyanjye muri RNC, nshaka Gen. Kayumba Nyamwasa, kubera ko ntawe uzi ubushobozi afite uretse ibyo bamuvugira. Ni umujenerali uri protected muri Afrika y’Epfo kandi protection ku musilikari bisobanuye Mabuso.
Nanjye ubwo nari i Kami, babwiraga abantu ko ndi muri protection ngo abahutu batazanyica kandi narasigaye jyenyine mu muryango!!! Ibyo Gen. Kayumba arabizi kuko icyo gihe yari umugaba w’ingabo.
None nk’uwo mu jenerali ibihugu bishobora kwiyungiraho, cyangwa ukajya kumva ukumva ngo yirashe cyangwa yiyahuye (ibyo n’ibintu bibaho muri protection) afite iki? Ese ntiyaba amerewe nabi ahubwo ariwe ukeneye gutabarwa n’abanyarwanda kurusha uko yabatabara?
Icyo nsaba ni uko bamuzana, tukamubaza akatwisubiriza, agakura abantu mu rujijo bakamenya neza niba koko hari icyo ashoboye cyangwa hari icyo Abanyarwanda twebwe twamumarira, hari situation arimo we atakwikuramo kandi Abanyarwanda bashobora kuyimukuramo akabona wenda kuba ingirakamaro.
Igitumye nsaba Kayumba ni uko ariwe ukora difference hagati ya RNC n’andi mashyaka kandi agize ikibazo nticyaba kibaye icya RNC yonyine, kuko opposition yose yaba ihahombeye. None mwebwe basomyi murabibona gute?
Habyalimana Thomas Sankara


text:
Hahoraho inama zidahuga nyuma y’umuganda.Abantu baba bicaye hasi nka kera bateze amatwi umwami ku Karubanda. Abayobozi ntibaba baca urw’iteka gusa,baba bacurangira abahetsi.Kandi na bo baba bazi neza ko ibyo bavuga ari ibisigarakicaro.Buri kwezi bigahora gutyo.
Abarya ar’uko bavuye gupagasa ntibaba borohewe.Amande y’umuganda 2000fr ntabakanga,iyo bazi ko bashobora kwinjiza arenze 3000.Bahitamo gufunga umwuka aho kuva muri ayo manama ngo ni ibiganiro bareba hejuru n’abana babaririraho.
Girukubonye we abishyiramo urwenya ngo abona ari amajyambere yanze gusiga umuco kuko umuco w’iterambere utazapfa ubagezeho!Mu gihe yavuga ibyo,hatungutse umubyeyi bahetse mu ngobyi. Abantu bane bari mu mujishi icyuya cyabarenze, baherekejwe n’abandi nka 12 bo kugenda basimburana.
Yahise ahindukira antungira agatoki. Ati » Ibyo navugaga ni nka biriya.Dore bose bariruka amaguru adakora hasi.Iyo haba amajyambere,ingobyi ntiziba zisigariye mu nzu ndangamurage, maze abantu bagakora indi mirimo? »
Burya koko inzara yigisha ubwenge.Abagore bamwe bari bakubise ibikapu ku mutwe nk’abatwaye ingemu y’umubyeyi na bo biruka inyuma y’iyo ngobyi kugira ngo abo muri Reveni(RRA) batabambura utwo bacungiyeho amaramuko.
Gusa nyine inzira ntibwira umugenzi.Babaye bakigera hafi ku gasoko bakubitana na ba Gatoki,abacuruzi bakuru tuzi nka infomazi(informers).Si ukwicinya icyara,baba basakiwe.Nta mbabazi nta mishinyiko kuko akazi nk’ako na bo kabatunze!
Abarira barayahora bakihanagura,abandi bakifata mapfubyi.Nuko bagahumuriza umutima ngo nta kundi,ubuzima bwarabishye kandi amategeko ni nk’amabuye iyo bayateye,buri wese yirwanaho yiruka cyangwa yihisha.Ni akaga mu ngo no ku babyeyi.
By Umulisa Sifa,Kiramuruzi


text:
Gusaza ni ikiciro cy’ubuzima buri wese agomba kunyuramo. Iyo uvutse ugakura, ugeraho ugasaza cyane cyane iyo imyaka ibaye myinshi. Nubwo bimeze gutyo ariko, hari abasaza hakiri kare kurusha abandi, hamwe ushobora kubona umuntu ukagira ngo afite imyaka myinshi kandi akiri muto, ahandi ukaba wabona umuntu ukamukekera imyaka mike kandi afite myinshi.
Ubushakashastsi bwagaragaje ko hari ibintu abantu benshi bakora bikaba byabatera gusaza imburagihe kandi imyaka yabo itari myinshi.
Nkuko tubikesha ikinyamakuru cyandika ku buzima bita Elcrema mu nkuru bahaye umutwe ugira uti “8 things you do every day that makes you age quickly” tugiye kureba ibintu 8 dukora mu buzima bwa buri munsi bishobora gutuma umuntu asaza vuba.
Kujya ku zuba cyane
Imirasire y’izuba yangiza cyane uruhu rwacu, abashakashatsi bavuga ko iyo mirasire itera uruhu rwacu gukanyarara ndetse no kugira iminkanyari (wrinkles) mu maso. Jya wirinda rero kujya ku zuba cyane niba ushaka kwirinda gusaza imburagihe.
Kudasinzira neza
Kudasinzira bihagije si byiza kuko bihungabanya imikorere myiza y’umubiri ndetse abahanga mu by’ubuzima bagaraje ko bituma umuntu asaza vuba,uretse uku gusaza vuba kandi ngo ni intandaro z’indwara zitandukanye nk’umuvuduko ukabije w’amaraso ukabije, kudakora neza k’ubwonko,umutima n’ibindi. Ni byiza rero kugira igihe gihagije cyo gusinzira.
Kudakora imyitozo ngororamubiri
Ubushakashatsi bwagaraje ko umuntu udakora imyitozo ngororamubiri asaza vuba ugereranyije n’uyikora, ni byiza rero gukora imyitozo ngororamubiri kugira ngo wirinde gusaza imburagihe nkuko tubigirwamo inama n’abahanga mu by’ubuzima.
Gukunda ibinyamasukari cyane
Ubushakashatsi bwakozwe n’abahanga bugatangazwa mu kinyamakuru cyo mu bwongereza (British Journal of Dermatology) bwagaragaje ko iyo umuntu akunda kunywa isukari cyane, hari igihe igera mu maraso igafatana n’amaproteyini bigakora ibindi bintu bita glycation end products (AGEs), uku gukorwa kw’ibi bintu rero abahanga basanze ngo byangiza uruhu cyane. Aha rero niho bagira inama abantu ko atari byiza gukoresha kenshi ibinyamasukari.
Kugira imihangayiko cyangwa stress
Imihangayiko ijyana cyane no gusaza vuba, uko uhangayika cyane cyangwa se ugira stress niko uruhu rwawe rurushaho kugaragara nk’urushaje. Stress yongera imisemburo bita cortisol na norepinephrine,ibi rero bishobora gutuma umuvuduko w’amaraso uzamuka ndetse n’ubudahangarwa bw’umubiri bukagabanyuka.
Kutagira umwanya wo kuganira n’inshuti ndetse n’umuryango
Ubushakashatsi bwagaragaje ko kwishimana n’inshuti n’umuryango bifasha kugira ubuzima bwiza, ubudahangarwa bw’umubiri, bikarinda kwiheba ndetse bikarinda gusaza vuba. Jya ufata umwanya rero wishimane n’inshuti ndetse n’umuryango bizagufasha kudasaza imburagihe.
Kutarya imboga n’imbuto
Imboga n’imbuto bikungahaye ku bifasha gutuma uruhu rusa neza, ibaze rero niba utajya urya imboga n’imbuto? Uzasaza imburagihe. Ni byiza rero kwihatira kurya imboga ndetse n’imbuto.


text:
Ibi byagarutsweho mu kwizihiza Umunsi Mpuzamahanga wahariwe kuzirikana ku kamaro ka mwarimu, wizihijwe kuri uyu wa 5 Ukwakira ku rwego rw’Isi, aho wari ufite insanganyamatsiko igira iti “Abarimu ku isonga mu kubaka uburezi buhamye.”
Abarimu 36 b’indashyikirwa batoranyijwe bahembwe ibikoresho by’ikoranabuhanga birimo mudasobwa yahawe umwarimu wabaye uwa mbere mu kuzuza inshingano ze neza. Abarimu bahembwe ni abigisha mu mashuri abanza n’ayisumbuye.
Umuyobozi w’Akarere ka Musanze Wungirije Ushinzwe Imibereho myiza y’Abaturage, Axelle Kamanzi, yibukije abarimu ko ari bo igihugu gikesha ejo hazaza.
Yagize ati “Twese tuzi agaciro ka mwarimu kuko twabanyuze imbere baraturera baradukuza. Tuzi ko mwarimu ari isoko y’iterambere rirambye mu muryango Nyarwanda. Turabasaba kurushaho kwitanga no guharanira uburezi buhamye, Leta izakomeza gufatanya namwe mu gukemura ibibazo byaba bikigaragara mu burezi."
Ibi byanagarutsweho n’Umunyamabanga Nshingwabikorwa w’Umurenge wa Kinigi, Twagirimana Innocent, wasabye abo barimu gutanga uburezi budasondetse no kurushaho guhesha ishema umwuga wabo.
Ku ruhande rw’abarimu bahembwe, bavuze ko ibi bihembo bizabafasha kurushaho gukora neza akazi kabo.
Bazayavuga Cyprien yavuze ko imibereho ya mwarimu yateye imbere mu myaka ishize, kandi ko bigira ingaruka nziza ku burezi bw’igihugu muri rusange, ati “Kuri ubu imibereho ya mwarimu imeze neza kuko ari umushahara ubonekera igihe kandi no muri Koperative Umwalimu SACCO tubonamo inguzanyo ku nyungu nto. Mu myaka itatu tuzamurwa mu ntera, ku buryo abarimu basigaye bagira ishyaka ryo gutanga umusaruro. Icyo twabwira abandi barimu ni uko bakora akazi kabo neza kuko turi kurerera igihugu.”
Mu Karere ka Musanze habarirwa abarimu bagera ku 2906 bigisha mu bigo bitandukanye bya Leta.
source : https://ift.tt/3iAV4AY


text:
Iyi miturirwa y’abaherwe nka Kagame se abaturage bayishyira mu nkono bakayigaburira abana bashonje ?
Umuntu wagera mu Rwanda ubungubu cyane cyane mu mujyi wa Kigali, yarahaherukaga mu myaka ya mbere 1990 yasanga koko harahindutse cyane, mbese hari iterambere rigaragara cyane mu myubakire y’amagorofa. Cyakora ucengeye mu cyaro hari aho wasanga byarasubiye inyuma mu iterambere. Iri rero ni iturufu agatsiko kari ku butegetsi kihaye kurisha kakaribeshyeshya amahanga n’abatazi gusesengura ibintu. Niyo mpamvu nshaka gusesengura gato icyo nise iturufu y’Agatsiko kigaruriye ubutegetsi mu Rwanda. Ndibanda cyane ku maturufu abiri ariyo : Imiyoborere myiza n’iterambere nk’uko Agatsiko gakunda kubikoresha.
Ubundi iyo uvuze imiyoborere myiza, byumvikanisha abayobozi beza. Ese koko u Rwanda rufite abayobozi beza ? Mu bihugu byateye imbere cyangwa bishaka gutera imbere hari uburyo hatoranywa uzaba umuyobozi.
Icya mbere: habaho amashuli arererwamo abazaba abayobozi. Umuyobozi ntatoragurwa mu muhanda. Umuyobozi atoranywa mu bantu b’inyangamugayo, bafite ubudakemwa mu mico no mu myifatire kandi barezwe kuko baba bagiye kujya imbere y’abandi ndetse no kubavuganira.
Icya kabiri n’ubwo kigoye ni ikingiki : Ugiye kuba umuyobozi agomba kuba afite umutungo we bwite ugaragara, cyangwa afite ubushobozi bwo ku wubona (impamyabushobozi…) kugirango atazagira igishuko cyo kwiba igihugu akoresheje umwanya afite. Mpereye kuri izi ngingo zonyine twahita tureba isura y’ubuyobozi dufite mu Rwanda.
Ubuyobozi buriho mu Rwanda bwihaye ubutegetsi ku ngufu nyuma y’intambara n’imivu y’amaraso y’abanyarwanda yamenetse guhera 1990. Ingirwamatora zagiye zibaho zijijisha ngo zemeze ko ubwo butegetsi buvuye mu baturage zabayeho abaturage baragijwe imbunda kandi n’ubu niko bikimeze. Imbunda ziramutse zigijwe hirya, Abanyarwanda batora umuntu w’inyangamugayo kugirango abahagararire, ntibakongera gutora umukuru w’igihugu utukanira ku karubanda nk’umushumba. Ndumva mu Rwanda nta n’abashumba bakibaho. Gutukana bisigaranye umukuru w’igihugu gusa. None ngo ni nawe wenyine ushoboye kuyobora u Rwanda. Ngaho namwe nimunyumvire. Ese koko uwashungura abayobozi dufite mu Rwanda duhereye ku bunyangamugayo hasigara bangahe ? Abayobozi barandura imyaka y’abaturage, bakabasenyera amazu, bakabicisha inzara….ni abayobozi beza mu buhe buryo ? Ibi rero biraduha gusesengura neza iturufu ya kabiri y’iterambere.
Iterambere
Kuba u Rwanda rutera imbere ni byiza cyane kandi nta wakwifuzako igihugu gisubira inyuma. Ariko rero noneho reka twibaze.
Witegereje uko ubuyobozi buriho mu Rwanda ubu bukora ntiwatinda kubona ko ari abacanshuro basahuranwa bameze nka ya siha rusahuzi kandi ibi bikaba byarabaye umuco uhera i bukuru. Ngiyi ingaruka yo kugira abayobozi umuntu ataziye inkomoko, bazi gusahura ibya rubanda nta kindi. Mu bintu byinshi bigaragara ubuyobozi bwakagombye kurebera abaturage wibaza niba aribo bukorera bikakuyobera. Reka dufate ingero.
Ese amazu bavuga yazamutse mu mujyi wa Kigali uwayabarura yasanga ay’ibikorwa remezo ari angahe ? Amenshi si ay’ibisambo birya ibya rubanda ku ngufu cyangwa ay’abasahuye umutungo wa Congo? Ababishinzwe cyangwa abashobora kumenya amakuru reka tuzashakishe turebe. Iriya miturirwa ifitiye akamaro ki umuturage wo mu Gasarenda cyangwa wo muri Nyaruguru ?
Ikindi giteye agahinda ni uburyo ibikorwa byakagombye gukorwa mu nyungu z’umuturage, ahubwo leta ibikoresha mu nyungu za bamwe kandi ibeshya ngo irarengera umuturage. Ikibazo gikomeye cy’igurishwa ry’ibibanza bikurwamo abaturage leta ikabagurira ibaha intica ntikize kandi yajya kugurisha ikahagurisha ibya mirenge. Niba ari ku nyungu z’umuturage kuki leta ahubwo itafasha umuturage kugurisha n’umushoramari uzakama ikibanza cye ubuziraherezo. Ibi byafasha ko umuturage wimuwe yahabwa amafranga ahagije azamubeshaho. Umuturage aba yigomwe umurage w’abasokuruza wari kuzamubeshabo. Uru ni urugero rufatika rugaragaza leta y’abacanshuro irya abaturage bayo, ikabacuruza nta kindi yitayeho. Cyakora amateka azabigaragaza kuko nta gahora gahanze.
Urugero rundi rubabaje ni ukuntu leta y’u Rwanda yanga urunuka abakene bayo. Twese twakurikiye uko leta, ubundi yakagombye kuba umubyeyi, isenyera abakene ikabata ku gasi irimo guhishira imfashanyo yahawe zarigishijwe zikaba zagombaga kubakira abo bakene. Iki cyo umuntu wese wakigizemo uruhare azabibazwa n’Imana Nyirijuru. Na padiri Emile NSENGIYUMVA wavuganiye abo bakene leta yamutaye mu kagozi amaramo amezi 18, niyihangane.
Urugero rwa vuba aha ni abafungirwa kubura mutuelle bigaragaza aho ubukene bugeze abaturage, aho babura n’udufranga two kwivuza, ese ye hari uwanze ubuzima bwe ? Leta ngo mu kubakunda ikabata mu munyururu ! Leta ihutaza abaturage bayo igizwe abacanshuro nta kundi nabita. Cyakora umunsi umwe abaturage bazishakamo akanyabugabo babaryoze ibi byose.
Agahomamunwa ni ubucuruzi buvugwa mu bayobozi uhereye ku mukuru w’igihugu wiguriye indege 2 anakodesha leta, ikamuriha akayabo !
Ngiryo iterambere Agatsiko karisha. Ni iry’ako bwite si iry’abanyarwanda muri rusange. Ngaho aho ibintu byazambiye mwarimu agahembwa intica ntikize, ese ubundi abaho ate niba atari ibanga aho wenda nawe ntakama izo aragiye akurikije umwera uturutse i bukuru ? Ngaho aho abanyeshuli baburira buruse yabafashaga n’ingaruka bitera zo kwiyandarika ku bakobwa kuko nta kundi babigenza. Ngaho aho inzara iva . Nahamya ntashidikanya ko politike nyinshi nziza zitekerejwe zidashobora gushyirwa mu bikorwa kubera iyi système y’ubusambo yokamye Agatsiko, aho buri wese areba inyungu ze mbere yo kureba inyungu rusange.
Umwanzuro
Mu rurimi rw’igifransa baravuga “ La fin ne justifie pas toujours les moyens ». Kuba dufite abayobozi, kuba hari amazu yazamutse, ntibivugako byavuye ahantu hameshe. Umujura yibye akazacuruza nyuma agakira ntibikuraho ko umutungo we wavuye mu byibano. Uwubatse inzu mu mafranga yasahuye aba yicaye mu nzu y’inyibano. Umwicanyi afashe ubutegetsi akayobora ntibikuraho ko ari umwicanyi ruharwa. Aba ari umuyobozi w’umwicanyi nta bunyangamugayo aba afite. Ibi rero byatwereka byinshi mu byo Agatsiko kigaruriye u Rwanda kirirwa kabeshya. U Rwanda rero rukeneye abayobozi b’inyangamugayo mu muco no mu myifatire, batari ibisambo n’abicanyi. Koko mu 2013, dukomeze twemere kuyoborwa buhumyi ? Oya ntibikabe. Abagabo b’inyangamugayo nibagaragare tubajye inyuma.
Harakabaho U Rwanda rw’imisozi igihumbi ruzira abajura n’abicanyi.
Kurazikubona Jean Nepo
Kigali


text:
Umwana akenera indyo ihagije kandi yuzuye kugirango abashe kubona imbaraga zo gukura, gukina no kwiga. Umwana amenya ibiribwa ndetse no kurya abirebeye kubandi, uburyo wigisha mo umwana kurya azabikurana kugeza mubusaza, gerageza kuba intangarugero mu kwereka uko umwana akwiye kurya.
Ubusanzwe abana bamwe na bamwe, ubushake bwo kurya bugabanuka hagati y’umwaka n’imyaka 5 akenshi akanatoranya ibyo arya ubundi bwoko bw’iribibwa akabureka cyangwa ukamutamika incuro imwe ubundi akazajya ahungisha umutwe ubundi akanga kugera kumeza.
Umwana w’igitambambuga akenera ingufu ziri hagati 1000 ndetse ni 1200 ku munsi, ibi bigatuma ababyeyi bahangayika kuko batekereza ko umwana yarwara indwara zigendanye n’imirire mibi, bigatuma batera umwana ubwoba ko wenda niyanga kurya bamukubita, ko batazongera kumuvugisha cyangwa uza kumujyana kwa muganga bakamutera urushinge
UBURYO WAFASHA UMWANA KURYA ADATORANYA KANDI AKABIKUNDA
Mutegurire uburyo butandukanye bw’ifunguro
Mwifunguro ry’umwana gerageza gushyiramo ibiribwa akunda, kandi nibyiza gushyiramo ikiribwa gishya kuko bituma umwana akururwa no kumva uko kimeze nk’urugero niba yanga kurya imboga zitetse mukorere potage yazo, niba yanga kurya karoti gerageza kumukorera pancakes yo muri karoti.
Muzane aho utegurira amafunguro nawe agufashe
Reka umwana wawe agufashe gutegura amafunguro, muhe akazi nko kujya kuzana ibiribwa aho bibitse cyangwa muri firigo ndetse yagufasha kuronga inyanya cyangwa intoryi, umwana arabyishimira iyo abona ari gutanga umusanzu mu gutegura amafunguro.
Musangire hamwe nk’umuryango ku meza imwe
Igihe cyo kurya kirashimisha kandi byibuze ubakamo umwana wawe ko arahantu ho gusabanira n’umuryango atari igihano aba aje guhura nabyo. Reka umwana yishimire ibiribwa bifite intungamubiri byinshi bitandukanye kandi ahigira ubumenyi bushya bwo kurya.
Mushakire intebe ye yicaraho mugihe ari kurya imukwiriye
Impamvu abana benshi baba bicara bakongera bagashaka guhaguruka buri kanya nuko baba babangamiwe ni ntebe y’abantu bakuru baba bicayeho ituma amaguru yabo adakora hasi. Umwana yishimira kwicara ku ntebe ituma amaguru ye akora hasi bituma yicara umwanya muremure.
Mushakire isahane ye bwite
Isahane ye bwite igufasha kumenya niba kuko ingano y’ibiryo akwiye kurya ayiriye, bikakorohera kumenya uko wagenda wongera ingano yibyo arya gahoro gahoro
Irinde kumuhatira ibiryo, gerageza kumva icyo ashaka kukubwira
Kugaburira umwana rimwe na rimwe biragora cyane cyane iyo adakunda ibiryo, ariko gerageza kumuhatira kurya ariko utamushyizeho imbaraga musekere, muvugishe muburyo busekeje kandi wumve icyo akubwira akenshi iyo umwana avuze oya iba ari oya niba avuze ko yahaze aba yahaze.
Tumira abana bari mukigero ke basangire
Mugihe ubwo buryo butari gukunda, tumira cyangwa wasura umuryango waba urimo abana bari mukero kingana nawe basangirira hamwe ukareba ikibazo niba koko aba yabuze abamutera umuhate wo kurya cyangwa niba afite ikibazo kindi kihariye wahita unafata umwanzuro ukaba wamujyana kwa muganga.
Irinde kugura ibiribwa bidafite intungamubiri ndetse ubike hafi ibifite intungamubiri aho abasha kugera
Umwana iyo yumva ashonje kandi ibyo kurya bitaraboneka akunze kujya kubishakira aho mubibika nko muri firigo, mu kabati nahandi. Nibyiza gushyira hafi nk’imineke, igikoma, cheese, yogurt, amagi, imbuto,…
Umwana mugihe atabonye ibiribwa bikungahaye ku ntungambiri zitandukanye agira indwara z’imirire mibi nko kugwingira, kugira amaraso make, indwara z’ubuhumyi, kudakura k’ubwonko, kurwara imitego, kuba umuswa mw’ishuri n’ibindi.


text:
“ Yesu Kristo uko yari ari ejo, n’uyu munsi niko ari kandi niko azahora iteka ryose” Abaheburayo 13:8
Hari igihe dusoma amagambo yo muri bibiliya , umuntu akayafata nk’inkuru ariko ni ukuri gusa. Najyaga nibaza ukuntu inyanja yatandukanye abisirayeri bakayambuka nkabambuka kubutaka , nkumva simbishyikira , ariko nanjye nabonye Imana itandukanya inyanja ndatambuka nkuwambuka ku butaka .
Hari umuntu twabanye igihe kirekire akajya iteka atubwira ngo buri muntu navuge ikintu Imana yigeze kumukorera atazibagirwa na rimwe kugeza avuye mu mubiri cyangwa se Yesu agarutse. Nanjye icyo ngiye kuvuga sinzakibagirwa.
Hari mu ntambara ya 94 nari mfite imyaka 19, ubwo amasasu yavuze ari menshi cyane Kigali, abantu bariruka ntanuwamenyaga aho yirukira, urusaku rw’amasasu ntirwatumaga umenya icyerekezo. Twaragiye rero tunyura Mont Kigali Nyabarongo. Igitangaza ngiye kubabwira cyabereye ahitwa Kamonyi ya Gitarama, ntabwo nzibagirwa gukora kw’Imana mu isi y’ababaho. Njye nabo tuvukana twari nka 8, tuhageze abantu ntibari bacyumva urusaku rw’amasasu, noneho bashira impumu bibuka ko hari abantu basigaye badapfuye. Ubwo bahise banyicazanya n’abo tuvukana aho nyine kuri bariyeri bati aba baruzuza icyobo kiri hafi aha.
Twagiye kubona tubona abantu bambaye amakoma, fafite intwaro za gakondo baje badusatira bavuza amafirimbi batubaza bati ubundi mwitwa bande? Nuko turivuga amazina , tukanongeraho naho twigaga kuko nigaga secondaire muwa gatanu.
Aho kuri bariyeri, habonetse umwana w’umusore muto rwose, afata mu mutwe amazina yacu aragenda ngo abwira mama we na bashiki be ati disi hari abana bagiye kwicira kuri bariyeri ! Mu kanya gato twagiye kubona tubona , abana b’abakobwa nka 3 tutazi, tubonye ubwa mbere baraje bavuganye n’abantu bo kuri bariyeri bati disi bano bana turigana ! Nibwo baje kudusuhuza, bakajya badusuhuza mu mazina, bati uraho Ali! Yooo ku ishuri se bite!!
Nawe urumva nta gisubizo nari mfite naramushubije nti ni ibi mureba, baradusuhuza twese barigendera!! ( Ntituzi aho bavuye ntituzi aho bagiye, igitangaje ni ukuntu umuntu adusuhuza ntiyibaze ko nawe byatuma bamwica!!).
Twiriwe twicaye kuri iyo bariyeri , batubwirako bagiye gushaka nyumbakumi bakamumenyesha ko bagiye kutwica, bigeze nimugoroba, twumvaga twiyejeje twiteguye gutaha mu gihugu cyo mu ijuru, babantu bambaye amakoma bagaruka bavuza amafirimbi menshi bati” nyumbakumi twamubuze, none nimuze tubajyane iwabo wa babana babashuhuje, mugende babahe amazi yo kunywa, ejo nyumbakumi navuga ko tubica tuzabica, navuga ko tubareka tuzabareka ” natwe tuti iwabo wababana ntituhazi, batujyanayo.
Aha niho mvuga nti nabonye Imana itandukanya inyanja ndabyirebera n’amaso yanjye, kandi nkavuga ngo uko Yesu yari ari niko akiri kandi niko azahora. Batujyanyeyo, mama wa babana ari nabwo atubonye bwa mbere, n;abana be ntitwiganaga nabo ni ubwa mbere bari batubonye, aza yihutira kudusanganira, nawe ibaze abana nka 8 bo muri 94, aduhobera n’ubwuzu bwinshi ati yoooo, muraho bana banjye, aduha amazi turoga, turanywa, turarya dore ko ntanuwaherukaga kurya….. .Abicanyi badusize aho baragenda.
None turiho, muri abo bana bose twari kumwe, intambara yarangiye ntawe upfuye, Yesu yagiye aca inzira aho zitari, ndamushimye. Ni uwo kwizerwa.
Alice Rugerindinda


text:
Abantu Bose Ni Babi
Ntugacire abandi urubanza wiretse ngo kuko bacumura bitandukanye n’uko ucumura!
Abantu bose kuri iyi si ni abanyabyaha, yaba abakuru b’amatorero n’abo bayoboye bose bakora ibyangwa n’amaso y’Imana, kuko kameremuntu ni kamere y’icyaha, kuva igihe adamu yasuzuguriye Imana yazanye icyaha mw’isi, nuko kamere ye irandura ihinduka icyaha, Kandi nk’uko inka ibyara inka, imbwa ikabyara imbwa, inkoko ikabyara inkoko, ni nako umunyabyaha abyara undi munyabyaha, twese tuvuka turi babi kuva tukiri bato, tuvuka dufite kamere irwanya Imana(Zaburi 51:7; Yesaya 48:8; Abaroma 3:12; Yesaya 64:5; Zaburi 53:2-4;Itangiriro 8:21; Zaburi 58:4; Abefeso 2:3).
Abantu bose ni abanyabyaha kavukire, kandi ibyo Adamu yakoze ntawutabishyigikira muri kamere ye, kuko usanga abantu bose baryoherwa no gukora ibibi kurusha gukora ibyiza, ndetse abenshi banashima cyane abakora ibibi bakemeza ko ari byo bikwiye. Ntabwo ari abaturage basanzwe babi gusa, ahubwo na bamwe bitwa ngo ni abakuru b’amatorero nka ba pasteur na ba Sheikh na padiri bose ntaho bataniye n’abandi bose kuko bambaye umubiri, urugero rwiza rw’ibingibi ni igihe abakuru b’itorero n’abigishamategeko bazanye umugore bafatiye mu busambanyi imbere ya Yesu ngo amucire urwo guterwa amabuye, ariko Yesu arababwira ati “Muri mwe utarakora icyaha abe ariwe utera ibuye bwa mbere“, yesu yongeye kwegura umutwe abura ba bantu bose, kuko bari basobanukiwe neza ko na bo bakora ibyaha(Bisome muri Yohana 8:3-10), nubwo mu byukuri byashoboka ko ntawubabona ariko aho babikorera nibo bahazi, ndetse n’ibyo bakora nibo babizi, ntiwacira umuntu urubanza ngo nuko acumura bitandukanye n’uko ucumura, niba ari umusambanyi wowe uri umujura, niba undi ari umujura wowe uri umuriganya, niba undi ari umuriganya abandi ni ababeshyi, ibisambo, n’abasambanyi n’ibindi byinshi biranga abantu bose nta n’umwe uvuyemo uko yaba asa kose, icyo yaba yiyita cyose.
Ndetse ibyongibyo Bishimangirwaho cyane ahantu henshi muri Bibiliya, soma imwe muri iyo mirongo ibishimangiraho hano: Intangiriro 6:5; Yesaya 48:8; Zaburi 53:2-4; Abaroma 3:23; Abaroma 5:12; Abaroma 3:12; Yesaya 64:5; Zaburi 53:2-4; Zaburi 14:1-3; Umubwiriza 7:20; 1Yohana 1:8; 1Yohana 1:10; Yobu 25:4-6; Zaburi 143:2; Yeremiya 13:23;1Timoteyo 1:15 n’indi myinshi.
Ukibaza uti “None ninde wakizwa?”, niba nabo twita beza ari abanyabyaha nta tandukaniro, ubwo abandi basigaye bo bizagenda bite?. Kandi mu byukuri Imana isaba ko uba utunganye ijana kw’ijana ngo ubashe kwinjira mu bwami bwayo(Matayo 5:20, Matayo 5:48).
Ibidashobokera abana b’abantu ku Mana birashoboka. Ubwo twese twari tudakwiriye, Imana yaritanze ngo idukize Kamere y’icyaha yadutandukanyaga na yo, bityo umwizera wese azabona ubugingo buhoraho(Abaroma 3:21-26), bidaturutse ku mirimo dukora(abagaratiya 2:16; Ebefeso 2:8-9) kuko ntitwabasha gukora ibyo Imana idusaba n’iyo twagerageza dute, ndetse n’iyo batwongera imyaka yo kubaho twarushaho kuba babi kurusha uko twaba beza, kuko uko ukura niko ibigerageza n’ibyaha bikomeza kugenda byiyongera aho kugabanuka, uwaguha nk’imyaka miliyoni kw’isi waba uri hafi kugera ku rwego rwa satani ubwe mu bubi. Uzamenya imbaraga z’umwanzi wawe nurwana na we, Amerika yasobanukirwa neza imbaraga z’uburusiya ari uko barwanye na bo, nawe iyo ugerageje gukora ibyiza nibwo usobanukirwa neza n’imbaraga z’ikigeragezo n’icyaha, kuko uko ugerageza gukora ibyiza usanga aribwo ibibi bisa nkaho biri kwiyongera, ugatangira gusobanukirwa neza intege nke zawe, kugeza aho uyamanitse ukemera ko udashoboye kwirwanirira, ariyo mpamvu dukeneye umucunguzi ngo adukize kamere yacu yanduye cyane tutashobora kurwanya ngo tuneshe, burya bajya bavuga ngo “wasiga ibikwirukaho ariko ntiwasiga ibikwirukamo”.
Nuko Yesu aremera ahinduka ICYAHA ku bwacu(2Abakorinto 5:21) kugirango adukize akaga twishyizemo yongere aduhuze n’Imana, uko urupfu rwaziye muri Adamu, ni nako ubugingo buhoraho bwaziye muri Kristo Yesu(1Abakorinto 15:45-49). Kandi ubwo twabyariwe mu byaha, iyo tuvutse bwa kabiri tubyawe n’umwuka nibwo twemerwa n’Imana nk’abayo gusa, tuba tubaye abana b’Imana isumba byose, nk’uko umunyabyaha abyara umunyabyaha niko Imana yera by’iteka ryose ibyara UWERA by’iteka ryose(Yohana 1:12-13;Yohana 3:3-6).
Niba nawe ushaka kuba ubwoko bw’Imana uyu munsi ukava mu bwoko bwa Adamu, izere ko Yesu Kristo yatanze ubugingo bwe ku bwawe ngo utazarimbuka ahubwo uzahabwe ubugingo buhoraho(Yohana 3:16) ubikesha amaraso ye yamenwe ku musaraba,utabikesha imirimo ukora cg kubahiriza amategeko kwawe, ahubwo ubiheshejwe no kwizera ko Kristo ari umukiza w’ubugingo bwawe gusa.(abagaratiya 2:16; Ebefeso 2:8-9)


text:
YASUWE 26
Umwaka urabura ukwezi kumwe ngo wuzure mbana n’umugabo wanjye, kuva twabana sindabona igitsina cye, narabigerageje ariko yaranze, niyo nifuje ko tujyana muri dushe arabyanga. ibi bintera amakenga cyane ku buryo mbona bizanansenyera.
Ngerageza kumukorakora, ariko cyo iyo nkigezeho yanga ko nagikoraho, ikindi kintera impungenge, iyo tumaze gukora imibonano, akenshi ahita yimyoza nkabona ameze nk’ufite ikibazo gikomeye, namubaza ati nta kibazo cherie, ati ‘ndagukunda cyane’ mbese nkabona ko hari ikibazo ankinze.
Kugeza n’ubu nta nda yari yantera, nkaba nibaza ikibazo igitsina cye cyaba gifite byaranyobeye, iyo dutera akabariro mba numva nta kibazo, keretse rimwe na rimwe asohora nkabona ameze nkubabara.
Mungire inama kuko kubana n’umuntu hari ibyo agukinga burya nabyo birababaza pe.
Mungire inama y’icyo nakora Basomyi ba rwandanews24.com, ngo menye ukuri k’uyu mugabo wanjye, iyo musabye kubiganiraho mbona agize akabazo cyane, niyo turyamye ngerageza gukoraho ariko ahita amfata intoki, ngayo nguko.


text:
Isomo rya 1: Izayi 49,1-6
Birwa, nimunyumve; bihugu bya kure, muntege amatwi!
Zaburi ya 138 (139),1-2.3b, 13-14b, 14c-15b
Isomo rya 2: Ibyakozwe n’Intumwa 13,22-26
Imana imaze kumuhigika, ishyiraho Dawudi ngo ababere umwami, ari na we yatanzeho icyemezo iti ‘Nabonye Dawudi mwene Yese, umuntu unguye ku mutima, uzakora ibyo nshaka byose.’ Mu rubyaro rwe, nk’uko Imana yari yarabimusezeranyije, ni ho yakuye Yezu, Umukiza wa Israheli. Mbere y’ukuza kwe, Yohani yatangarije Abayisraheli bose batisimu yo kwisubiraho. Nuko ajya kurangiza ubutumwa bwe, aravuga ati ‘Nta bwo ndi uwo mukeka! Ahubwo hari ugiye kuza ankurikiye, nkaba ntakwiriye no guhambura udushumi tw’inkweto ze.’ Bavandimwe, mwaba urubyaro rwa Abrahamu cyangwa se mwaba abatinya Imana, iri jambo ry’umukiro ni mwe ryohererejwe.
Ivanjili ya Mutagatifu Luka 1,57 – 66.80
Nuko Elizabeti ageze igihe cyo kubyara, abyara umwana w’umuhungu. Abaturanyi na bene wabo, bumvise ko Nyagasani yamugiriye ubuntu, bafatanya na we kwishima. Ku munsi wa munani, baza kugenya umwana, bashaka kumwita Zakariya nka se. Ariko nyina aravuga ati «Oya, aritwa Yohani.» Baramubwira bati «Nta muntu wo mu muryango wanyu wigeze kwitwa iryo zina!» Nuko babaza se mu marenga uko yifuza kwita umwana. Zakariya yaka akabaho, maze yandikaho aya magambo: «Izina rye ni Yohani.» Bose baratangara. Ako kanya umunwa we urabumbuka, n’ururimi rwe ruragobodoka, maze atangira kuvuga, asingiza Imana. Nuko ubwoba butaha abaturanyi babo bose, n’abo mu misozi yo mu Yudeya, bakwiza hose ibyabaye. Ababyumvaga bose bakomezaga kubizirikana mu mitima, bibaza bati «Uyu mwana azamera ate, ko ububasha bwa Nyagasani buri kumwe na we?» Umwana uko yakuraga, ni na ko yungukaga ubwenge. Nuko yibera ahantu h’ubutayu kugeza igihe yigaragaje imbere ya Israheli.


text:
Byaba bibabaje gufata ibyo Imana yagukoreye nk’aho byari itegeko -Dominic Ashimwe
Yanditswe na: Ubwanditsi
2021-07-26 06:29:30
Ni ubutumwa uyu muhanzi w’indirimbo ziramya zikanahimbaza Imana yageneye abakristo, by’umwihariko abamukurikira kuri Facebook, aho yakomeje abari mu ntambara zitari zimwe anasaba abo Imana igenda igirira neza kubizirikana bagahora bashima Yesu. Ubutumwa bwe buragira buti"
Ongera uzirikane ko hari imiborogo n’amarira menshi umwanzi yari yaragambiriye ko uzahora urira iteka. Kubera ibyago ahora agutegurira ngo bikugereho, ariko Imana ikakubera umurengezi ugatambuka!
Kuba utari nka ba bandi bose uzi babayeho mu gahinda, wowe ukaba uyu munsi uri amahoro n’ubwo nawe waba warabinyuzemo. Ariko byibuze Imana yaguhuhiye mu ngata, irabyoroshya ubu si nka mbere!
Byaba bibababje ibyo byose ubifata nk’aho byari itegeko ko Imana igomba kukurengera. Zirikana ko nta kiguzi namba wari kubona, yewe niyo wari guteranya ibyo utunze byose kugira ngo wigobotore, ntibyari gushoboka. Ni Imana gusa yahabaye!
Ese waba ujya uhora ubizirikana buri munsi ngo bigutere guhora uca bugufi, no gushima Uwiteka wagutabaye?
Umusanzu wawe woroshye, ni ugusangiza ubu butumwa ku nshuti zawe kugira ngo nabo bibuke gushima Imana. " Dominic Ashimwe
Reba hano indirimbo nshya ya Dominic aheruka gusohora: Ndacyagukunda
https://youtu.be/rfnfsaWFAME
[email protected]


text:
Nagiye mvuga ku nyandiko z’ibintu byinshi bitangaje ku isi ariko bimwe muri ibyo biba binasekeje ku buryo bishobora kumvikana nko guhimba ariko nyamara ari ukuri.…
Posts tagged as “inkuru zitangaje”
Hari hashize imyaka 3 wibaza uko byagendekeye Evelyn Abbott n’abana be? Ese wagize amatsiko y’aho urugendo rw’uyu muryango rwakomereje muri filime “A Quiet Place”? Dore…
Abenshi tuzi neza ko iyo umuntu agiye gutangira gukora ibihangano birimo umuziki no gukina amafilime afata izina azajya akoresha nk’izina ry’ubuhanzi ritandukanye n’iry’amavuko. Buriya uko…
Kubyara impanga ntako bisa biraneneza ku buryo abantu benshi kimwe mu byifuzo byabo haba harimo no kwibaruka abana b’impanga n’ubwo atari ibya bose. Kubyara impanga…
Umuziki ni ikintu uzasanga abantu benshi bakunda cyane, utazi kuririmba yumva indirimbo z’abandi, ariko ubizi we hari n’igihe yicurangira ize akaba ariko aryoherwa n’umuzi.
Ushobora kuba utazi inkomoko y’iri zina shikarete, kandi ni naryo zina wakuze wumva n’abandi bavuga, ariko rifite inkomoko itanafite aho ihuriye n’ikinyarwanda. Hari amazina ibikoresho…
Nk’uko ntakitagira umwihariko, hari n’abanyabyaha baba baragiye bagaragaza imyitwarire ihabanye cyane n’iyo wakeka ku bandi nkawe.
Kuri uru rutonde hariho ibiraro by’ubwoko butandukanye. Ibyinshi muri byo byifashishwa na za gariyamoshi ibindi bikaba ari ibiraro by’imodoka.
Ubungubu kubona umuntu adafite telefone bijya gusa no kubona umuntu atambaye agapfukamunwa mu ruhame. Ntubone ari iza bose ubungubu, burya cyahoze ari igikoresho cy’abasirimu. Ubungubu…


text:
Isomo rya 1: Umuhanuzi Ezekiyeli 2,2-5
Ijwi numvaga rikivuga, umwuka unyinjiramo, utuma mpagarara maze numva uwamvugishaga. Arambwira ati «Mwana w’umuntu, ngutumye ku Bayisraheli, kuri ibyo birara byanyigometseho. Bo n’ abasekuruza babo banyigometseho kugeza uyu munsi. Urwo rubyaro rufite umutwe ukomeye n’umutima unangiye; ndugutumyeho ngo uzarubwire uti ‘Ni ko Nyagasani Uhoraho avuze.’ Bakumva cyangwa batakumva, kuko ari inyoko y’ibirara, ariko nibura bazamenya ko barimo umuhanuzi.»
Zaburi ya 122 (123), 1-2ab, 2cdef, 3-4
Nubuye amaso ari wowe ndangamiye,
wowe uganje mu ijuru.
Nk’uko abagaragu bahanga amaso
ibiganza bya shebuja,
nk’uko umuja adakura amaso
ku kiganza cya nyirabuja,
ni na ko natwe amaso twayahanze
Uhoraho Imana yacu,
dutegereje ko ari butugirire impuhwe.
Tugirire impuhwe, Uhoraho, tugirire impuhwe,
kuko twahagijwe agashinyaguro!
Tumaze guhazwa agasuzuguro k’abirasi
n’agashinyaguro k’abikuza.
Isomo rya 2: 2 Abanyakorinti 12,7-10
Bavandimwe, kugira ngo ibintu bihanitse nahishuriwe bitantera kwirarika nashyizwe umugera mu mubiri, ari yo ntumwa ya Sekibi ngo ijye inkubita nirinde kwikuza. Ibyo byatumye nsaba Nyagasani gatatu kose ngo ayinkize. Maze aransubiza ati «Ingabire yanjye iraguhagije; kuko ububasha bwanjye bwigaragariza cyane cyane mu banyantegenke.» Ni yo mpamvu mpisemo kwiratira mu ntege nke zanjye, kugira ngo ububasha bwa Kristu bunyituriremo. Bityo mpimbarirwe mu ntege nke zanjye, mu bitutsi, mu mage, mu bitotezo no mu ihagarikamutima mbigirira Kristu. Kuko igihe cyose mba mfite intege nke, ari bwo nyine mba nkomeye.
Ivanjili ya Mutagatifu Mariko 6,1-6
Yezu ava aho ngaho, ajya mu karere k’iwabo, abigishwa be baramukurikira. Isabato igeze, atangira kwigishiriza mu isengero. Abenshi ngo bamwumve baratangara cyane, bati «Biriya avuga byose abikura he? Buriya buhanga afite, na biriya bitangaza akora, abikomora he? Uriya si wa mubaji tuzi, mwene Mariya; akaba umuvandimwe wa Yakobo, na Yozeto, na Yuda, na Simoni? Na bashiki be ntitubatunze?» Ibyo bibabera intandaro yo kumwanga. Yezu arababwira ati «Nta handi umuhanuzi asuzugurwa, uretse mu gihugu cye, muri bene wabo, no mu rugo iwabo.» Ntiyashobora kuhakorera igitangaza na kimwe, uretse gukiza abarwayi bakeya abaramburiraho ibiganza. Maze atangazwa no kutemera kwabo.


text:
Inkuru: Dukunde abantu bose uko bari
Hari umusirikare wari utahutse avuye kurwana mu gihugu cya Vietnam.Yahamagaye ababyeyi be ati “Babyeyi,nzataha mu rugo,ariko hari icyo nshaka kubasaba.Hari inshuti yanjye nshaka ko tuzana.”
Barasubiza bati “nta kibazo,twakwishimira kumumenya.”
Umwana wabo arakomeza ati “Hari ikintu mugomba kumenya,iyo nshuti yanjye yarakomeretse bikomeye mu ntambara.Yakandagiye ku gisasu,atakaza ukuguru n’ukuboko. Nta hantu afite ho kujya,ndashaka ko aza kubana natwe”
Se ati “Muhungu wanjye, ntuzi ibyo uri gusaba, umuntu ubana n’ubumuga nkuwo yatubera umutwaro ukomeye cyane,dufite ubuzima bwacu bwo kubaho rwose, ntidushaka ko umuntu nk’uwo atubangamira rero. Ndumva waza wenyine,uwo musore wundi azishakira ubundi buryo bwo kubaho.
Ako kanya umuhungu wabo ahita ava ku murongo. Ababyeyi be ntibongera kumva amakuru ye. Hashize iminsi mike,police irabahamagara ibabwira ko umuhungu wabo yapfuye nyuma yo kugwa ava hejuru y’inyubako ndende. Police yavugaga ko yiyahuye.
Ababyeyi bishwe n’agahinda bajya kureba wa mwana wabo,batwarwa ku murambo ngo barebe niba ari we, babona koko ni we,ariko igitangaje kinababaje nuko basanze umuhungu wabo yari afite ukuguru kumwe n’ukuboko kumwe. Bivuzeko ariwe wivugaga igihe yabahamagaraga.
Ababyeyi bo muri iyi nkuru bameze nka benshi muri twe. Bitworohera gukunda abeza gusa, cyangwa twishima iyo turi kumwe nabasa neza gusa, ntabwo dukunda abo tutishimira cyangwa abo twumva tutisanzuyeho. Ahubwo tujya kure y’abadafite ubuzima bwiza, batari beza,batazi ubwenge nkatwe.
Ikiza nuko hari utwitaho ntacyo ashingiyeho. Umuntu udukunda urukundo rudafite icyo rushingiyeho, ruduha ikaze mu buzima bw’iteka,rutitaye ku bubi bwacu.Iri joro,uvuge isengesho rito,ko Imana yaguha imbaraga ukeneye ngo wakire abantu uko bari kandi idufashe kumva abatandukanye natwe.
Zaburi 27:10 Ubwo Data na mama bazandeka,Uwiteka azandarura.


text:
1. Bacterial vaginosisIyi ni indwara twavuga ko ari rusange ku bagore/bakobwa. Ituma ururenda rusohoka mu gitsina ruza runuka nk’amafi/injanga ndetse ufite iyi ndwara usanga agira ipfunwe ryo gukora imibonano ataroga kuko kwiyambura kwe bituma umugabo abangamirwa na ya mpumuro. Ikunze kurangwa ku bagore bakunda gusomwa mu gitsina, cyangwa abahura n’abagabo banyuranye. Gukoresha agakingirizo nyuma ugakorera aho, ku munsi umwe na byo byongera ibyago byo kuyirwara.
2. Trichomonas
Iyi na yo ni indwara ituma uzana ururenda mu gitsina. Ikaba kandi indwara yandurira mu mibonano mpuzabitsina uretse ko ishobora no kwandurira ahandi nko gusangira essuie-main cyangwa imyenda y’imbere. Umwihariko wayo ni uko ururenda rwayo ruba rufite ibara risa umuhondo ndetse rimwe na rimwe rikenda kuba icyatsi. Kuribwa, kubyimba imyanya ndangagitsina no kumva ushaka kwishimagura ni ibindi bimenyetso byayo
3. Ubwandu butewe n’imiyegeIkizakubwira ko wagize ubwandu buturutse ku miyege ni uko ururenda ruzaza rusa n’umweru kandi rusa n’urufatiriye. Hakiyongeraho kumva umeze nk’uri gushya mu gitsina ndetse wumva uburyaryate budasanzwe. Nubwo imiyege isanzwe mu gitsina ariko hari igihe iba myinshi bigatera uburwayi. Bimwe mu bituma iba myinshi twavuga:
- stress
- diyabete
- ibinini byo kuboneza urubyaro
- gutwita
- imiti ya antibiyotike unyoye iminsi hejuru ya 10 na yo ishobora kubitera kuko ituma bagiteri zigabanyuka maze imiyege ikiyongera
4. Imitezi na chlamydia
Izi na zo ni indwara zandurira mu mibonano mpuzabitsina. Ururenda ruterwa na zo akenshi ruba rusa umuhondo (amashyira) cyangwa rukenda kuba icyatsi nk’uko rushobora no gusa n’urwijimye cyane cyane iyo hivanzemo amaraso
5. Kanseri y’inkondo y’umura
Iyi na yo ni indwara akenshi ituruka kuri virusi izwi nka HPV (Human Papilloma Virus). Iyo warwaye iyi kanseri hari igihe nta bimenyetso ubona ariko iyo bije twavugamo ururenda rumeze nk’amazi, ubundi ruvanzemo amaraso cyangwa rusa ikigina kandi runuka.
Zirikana
Niba uri kuzana ururenda rudasanzwe rukaba ruherekejwe n’ibimenyetso tugiye kuvuga, usabwa kwihutira kujya kwa muganga
- Umuriro
- Kubabara mu kiziba cy’inda cyangwa inda muri rusange
- Kunanuka
- Umunaniro uhoraho
- Kunyaragura


text:
Kirehe: Igishanga cya Cyunuzi cyasaruwemo toni 2600 z’umuceri mu gihembwe cya 2018 A
Yanditswe na MANISHIMWE NOËL
Ubuyobozi bwa Koperative y’abahinzi b’umuceri COOPRIKI-Cyunuzi, igizwe n’abahinzi bo mu Turere twa Ngoma na Kirehe buvuga ko umusaruro wari witezwe mu gihembwe k’ihinga cya 2018A wagabanutse, kuko hari hitezwe umusaruro usaga toni ibihumbi 3, ubu hakaba harabonetse toni 2600.
Mu kiganiro n’Imvaho Nshya Umuyobozi w’iyi Koperative Maniraguha Patrick, yatangaje ko muri rusange abahinzi b’umuceri bagize COOPRIKI Cyunuzi bishimiye ko umusaruro w’umuceri wabaye mwiza mu gihembwe k’ihinga cya 2018A, kuko nubwo habayeho ikibazo cyo kwibasirwa n’ibiza by’urubura, impuzandengo y’umusaruro uboneka kuri hegitari itagabanyutse cyane.
Umusaruro wabonetse uri ku kigereranyo cya toni 5.7, mu gihe mu gihembwe cyari cyabanje cya 2017B bari bari kuri 5.8 kuri hegitari.
Maniraguha avuga ko icyabayeho ari igabanyuka ry’umusaruro wari witezwe, asobanura ko ryatewe n’urubura rwaguye mu kwezi k’Ukuboza mu mwaka ushize wa 2017, rukangiza umuceri kuri hegitari zisaga 100 aho rwibasiye mu duce turimo Kabirizi 1 na 2, Rwabutazi 1 na 2 .
Yagize ati: “Umusaruro muri rusange hari amazone wagabanyutse. Impamvu habayeho iryo gabanyuka ahinini ni urubura kuko twakagombye kuba twarageze kuri toni ibihumbi 3, ariko muri iki gihembwe cya 2018A twagarukiye kuri toni 2600 zirengaho nke.
Umusaruro twari duteganyije ko wazamuka ariko nta bwo byakunze kubera ko Zone za Kabirizi, Rukizi na Rwabutazi, ni ho hibasiwe n’urwo rubura cyane.”
Umwe mu bahinzi b’umuceri, ufite umurima mu gice cya Kabirizi ya 2 yabwiye Imvaho Nshya ko urubura rwabateje igihombo, kuko aho urubura rwageze, mu musaruro bari biteze, umuceri muke wabashije kuboneka, basaruye nka 30%; ku buryo iki kiza ngo cyabateje ibihombo bikomeye mu gihe ubuhinzi bw’umuceri ngo busaba imbaraga, umwanya, ifumbire no kwitabwaho cyane.
Kuri ubu abagize iyi Koperative basaga ibihumbi 3, bamaze kwitegura neza igihembwe k’ihinga cya kabiri cya 2018B, kuko kugeza mu matariki ya mbere y’ukwezi kwa Werurwe 2018, hari hamaze guterwa umuceri ku buso bwose bwa hegitari 460 bahingaho umuceri, ndetse aho bahinze mbere, muri izi mpera za Werurwe, hari hatangiye ibagara rya mbere n’irya kabiri.
Igishanga cya Cyunuzi gihuriweho n’uturere twa Ngoma na Kirehe, cyatunganyijwe na Leta mu mwaka wa 2006.
Ubuso bwatunganyijwe ni hegitari 528, muri zo izikorerwaho ubuhinzi bw’Umuceri ni hegitari 460, ahasigaye ni ahari ibikorwaremezo by’iyi koperative n’ahatagera amazi ahagije; hahingwa imbuto n’imboga.


text:
Mu rwego rwo kwifatanya n’abantu benshi batuye mu bihugu bitandukanye ku isi mu gusengera amoko ataragerwaho n’ubutumwa bwiza, twiyemeje gusengera ubwoko bwitwa Bhil bubarizwa mu gihugu cy’Ubuhinde.
Pakistan ni igihugu gifite abaturage 16,673, 000 ururiimi ruhuriweho na benshi ni Hindi,ku byerekeranye n’imyemerere, umubare munini w’abatuye iki gihugu ni abayoboke b’idini yitwa Hinduism ku kigero cya 98.38% naho abakristo ni 0.76%
Uko babayeho
Ubwoko bwitwa Bhil cyane bibanda ku buhinzi, akenshi usanga ubutaka bwabo butera neza ariyo mpamvu bisaba kwifashisha inzobere mu by’ubuhinzi zikabigisha guhinga bijyanye n’igihe.
Ku bijyanye n’imyambarire, abagore baho usanga bambara imyenda irabagirana kandi ifite amabara meza atandukanye. Abasore batuye mu mujyi usanga batandukanye cyane n’abatuye mu cyaro kuko usanga bambaye neza ariko by’umwihariko bagenda bitwaje inkota mu ntoki.
Mu byerekeranye n’urushako, abantu bo m bwoko bwitwa Bhil ntibemerewe gushaka cyangwa gukura umugeni mu bundi bwoko ahubwo barashakana hagati yabo. Abantu bafite amaikoro make baba bagomba gushakana n’ababarusha amikoro kugirango umuryango ukomeze kuba wubakitse neza.
Mu muryango habamo kubahana ku kigero cyo hejuru. Haba kandi gukorana gukomeye hagati y’abazima n’abapfuye. Umutungo ugabanywa neza ku bo ugenewe kandi bisaba ko baba bahuje umubyeyi (igisekuru)
Ibyo bizera
Mu buhinde by’umwihariko ubwoko bwitwa Bhil hafi ya bose ni abayoboke b’idini ya hindu, Shiva ifatwa nk’imana isumba izindi aho usanga bayisenga bakayiyambaza mu gihe bahuye n’ibibagoye.
Ibyo bakeneye
N’ubwo bimeze bityo hari abantu bacye bamaze kumenya ukuri ko hari Imana yo mu ijuru isumba ibigirwamana abo ni abakristo uretse ko bitaboroheye kuko kwitwa umukristo ari ukwemera guhinduka igicibwa mu bwoko bwa Bhil, niyo mpamvu bakeneye imbaraga zo kubakomeza.
Ibyifuzo byo gusengera
Gusenga kugirango ibyanditswe byera bigere kuba Bhil mu gihugu cy’ubuhinde.
Gusenga kugirango Imana yagure amatsinda y’abanyamasengesho bityo babashe kwamamaza Kristo.
Gusaba Imana kugirango babashe kugerwaho na filime ya Yesu bityo bamenye uburyo yababajwe ku bwa bose.
Gusba Imana koroshya imitima y’aba bhil kugirango bakire ubutumwa bwiza.
Source: Joshua project.net


text:
Buri musore cyangwa umugabo wese aba yifuza umukobwa wamukundira uwo ari we, atari uko amukurikiyeho ubutunzi cyangwa amafaranga atunze, gusa ibi biragoye kuko abakobwa benshi bikundira umutungo.
1.Ntajya agushishikariza kwizigamira
Umukobwa ugukunda by’ukuri yita ku hazaza hanyu kandi mugafatanya kuhategura. Kugushishikariza kwizigamira no kubitsa, gukoresha amafaranga neza ni bimwe mu bizakwereka ko umukobwa agukunda, agukunda uko uri, atari uko agukurikiyeho amafaranga ufite, ndetse akwifuriza ejo heza.
Umukobwa uzabona ashishikajwe gusa no kwakira amafaranga umuha, ntiyite ku hazaza hawe cyangwa ha mwembi, jya umugiraho amakenga.
2.Gutumiza nta rutangira
Umukobwa muzasohokana, ukabona ari gutumiza atitaye ku giciro cy’ibyo atumiza cyangwa ngo abanze arebe niba bitagushyira mu mazi abira, cyangwa bikakugiraho ingaruka mbi ku mufuka wawe, ntuzashakire kure agukurikiyeho amafaranga n’ubutunzi si urukundo.
Mwene uyu mukobwa, uzamubwirwa n’uko atazatinya no kuba yatumiza telephone ihenze cyane (smart phone) kandi azi neza ko umushahara wawe uri munsi y’ayo igura.
3.Agundira ibye
Ikindi kizakubwira ko umukobwa mukundana agukundira amafaranga cyangwa ubutunzi, ni uko atajya ashaka kugira na we uruhare mu mubano wanyu cyane iyo bigeze mu gihe cyo kugira na we icyo agufasha cyerekeranye n’amafaranga. Arakureka ukirwariza n’ubwo yaba afite icyo yagufasha. Aba akeneye kwakira ibiva iwawe, nta kindi aba yifuza.
4.Ahora ategereje kwakira
Atitaye ku byakubayeho mu minsi yashize byaba byiza cyangwa bibi, aba ategereje iteka kwakira ikintu kiguturutseho kandi gifite agaciro.
5.Ntajya ashima
Biragoye ko mwene uyu mukobwa yashima ibyo umukorera. Iyo ugize icyo umuha cyangwa umukorera, aba abibona nk’aho ari ibintu afitiye uburenganzira kandi biri mu nshingano zawe. Mwene uyu mukobwa agushima gake cyane gashoboka, nabwo byagoranye.
6.Hari n’abandi bagabo bamuha impano kandi zihenze
Iyo umukobwa wita ko ari umukunzi wawe adasiba kubona impano zinyuranye ahabwa n’abandi basore cyangwa abagabo, agakenera kandi n’izindi ziguturukaho, kandi ukaba ubona ariwe wavuzwe mu ngingo zabanje, ntujijinganye, agukundira ikofi yawe, si urukundo.
7.Ntajya yita aho ukura amafaranga
Iki nacyo ni ikimenyetso mwene aba bakobwa bahuriraho. Kuba umukobwa mukundana atita ku ho ukura amarafaranga, ahubwo agashishikazwa n’uko umuhereza, ni ikigeragezo wahuye nacyo, si umukunzi.
Src:www.Elcrema.com


text:
Ubuhamya ni uburyo abizera basangizanya ubuzima banyuzemo cyangwa se ibyo Imana yabakoreye. Ubuhamya ni ingenzi kuko bufite akamaro ko kwigisha, bukomeza abari bacitse intege ndetse butera abantu gufata icyemezo cyo gukizwa bakakira Yesu nk’umwami n’umukiza.
Bibiliya itwibutsa ko ururimi arirwo rwica kandi rukaba arirwo rukiza ndetse ko abarukunda bazatungwa n’icyo ruzana (Imigani 18:21) ururimi rw’abakiranutsi rurakiza, ni byiza gutanga ubuhamya bwawe utitaye kuwo uriwe, ku byo wakoze kuko ubuhamya bugira umumaro wo gukiza ababwumva.
Mu gihe duhamije gukomera kw’Imana mu buzima bwacu,icyo gihe amagambo yacu azana ubuzima kuri buri wese uyumvise. “nabo bamuneshesheje amaraso y’umwana w’intama n’ijambo ryo guhamya kwabo” (Ibyahishuwe 12:11) tugomba gukoresha amagambo yacu tugafasha abatwumva tugatsinda gushidikanya n’ubwoba binyuze mu kumva aho twavuye.
Mu by’ukuri hari inyungu nyinshi mu gusangiza abandi ubuhamya bwawe kuko bikugirira umumaro ubwawe ndetse n’abakumva. Iyo twibukiranyije ibyo Imana yadukoreye, uko yabanye natwe, yadufashije.
Gusangizanya ubuhamya byubaka ukwizera kwacu bityo tukarushaho kugirira Imana icyizere ko naho byaba bikomeye tuzatabarwa nk’abo twumvise banyuze mu bihe bibi Imana ikabagirira neza.
Gusangizanya ubuhamya biradukomeza tukareka gucika intege kuko iyo wumvise umuntu wari ufite ibibazo bikomeye bigakemuka, wumva ko ibyawe byoroshye imbere y’Imana.
Byongeye kandi gusangizanya ubuhamya bitwibutsa ibintu byose Imana yadukoreye hatabuze mo na kimwe bityo tukarushaho kugirira Imana icyizere ndetse no gutambutsa ishimwe ryayo n’abatarakizwa bakayimenya.
Gutanga ubuhamya bikiza ubuzima bwa benshi kuko hari abantu baba bagendera mu ngeso mbi hanyuma bakumva ubuhamya bw’umuntu wakijijwe n’aho Imana yamukuye bagahita nabo bafata icyemezo cyo gukizwa.
Ku bw’ibyo nta mpamvu yo guhinyura ubushobozi bwo gusangiza abandi ibyo Imana yagukoreye binyuze mu buhamya kuko mu buhamya habaho guhumuriza imitima yihebye iguye umwuma kandi amagambo yawe yatuura ubuzima kuribo mu cyimbo cy’urupfu.
Ubuhamya bukiza abantu haba mu buryo bw’umubiri ndetse n’uburyo bw’umwuka. Mu gihe ugihumeka ukwiye gutanga ubuhamya.
Muri macye ubuhamya ni ingenzi ku bakristo kuko iyo dusangizanya ibyo twanyuzemo, bikomeza kwizera kwa benshi ndetse n’abakristo bashya bakagira umuhate wo gukomera ku murimo w’Imana bitewe n’uko babona Imana ibereye maso umurimo wayo.
Source: www.theodysseyonline.com , www.christianreporters.com


text:
UMUSOMYI WA BIBILIYA, Kuwa kabiri, taliki ya 8 Mutarama 2019
Yanditswe na: Ubwanditsi
2019-01-08 02:22:38
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa kabiri, taliki ya 8 Mutarama 2018, turasoma muri Mariko 3.7-19
7. Maze Yesu n’abigishwa be barahava bajya ku nyanja, abantu benshi baramukurikira bavuye i Galilaya, n’abandi benshi b’i Yudaya
8.n’i Yerusalemu, na Idumaya no hakurya ya Yorodani, n’ab’ahahereranye n’i Tiro n’i Sidoni, bumvise ibyo yakoze baza aho ari
9.Abwira abigishwa be kugumisha ubwato butoya hafi, ngo abantu batamubyiga
10.Kuko yakijije benshi, ni cyo cyatumye abari bafite ibyago bose bamugwira ngo bamukoreho.
11.Abadayimoni na bo bamubonye bamwikubita imbere, barataka cyane bati"Uri Umwana w’Imana."
12.Arabihanangiriza cyane ngo batamwamamaza.
13.Bukeye azamuka umusozi, ahamagara abo ashaka baza aho ari.
14.Atoranyamo cumi na babiri bo kubana na we, ngo abone uko ajya abatuma kubwiriza abantu ubutumwa
15.abaha ubutware bwo kwirukana abadayimoni.
16.Nuko atoranya abo cumi na babiri, Simoni amwita Petero
17.na Yakobo mwene Zebedayo na Yohana mwene se wa Yakobo na bo abita Bowanerige, risobanurwa ngo"Abana b’inkuba",
18. na Andereya na Filipo, na Barutolomayo na Matayo, na Toma na Yakobo mwene Alufayo, na Tadayo na Simoni Zeloti
19.naYuda Isikariyota ari we wamugambaniye.
Ibibazo bidufasha kurushaho gusobanukirwa:Ikibazo cya 2 n’icya3
2.Ibyo nsomye biranyigisha iki?
ku Mana Data wa twese?
kuri Yesu kristo?
ku mwuka wera?
3.Mbese mu byo nsomye harimo:
Urugero rwiza nakurikiza?
Urugero rubi nakwirinda?
Abantu benshi baramukurikira (7): abumvise ibitangaza Yesu yakoze, baturutse impande zitandukanye maze baramukurikira. Atitaye ku bugambanyi bw’abanyedini, yavuze ubutumwa kandi yirukana abadayimoni. Gutinda cyane kw’igiti mu ruzi ntikugihindura ingona. No kuvuga ko Yesu ari umwana w’Imana, ntikwahindura abadayimoni abarokore. Abo Yesu akeneye si abamuvuga cyane, ni abafite imitima imenetse (Zab. 51.19). Atoranyamo cumi na babiri ngo babane na we ajye abatuma kubwiriza abantu ubutumwa (14): Intumwa ni ukuvuga uguhagarariye mu buryo bwemewe. Umubare 12 ufitanye isano n’imiryango 12 ya Isirayeli (Mat. 19.28); bigaragaza ugukomeza uruhererekane hagati y’isezerano rya kera n’irishya rishingiye ku butumwa bwa Yesu no kuza kwa Mesiya. Bari bahagarariye imiryango ya Isirayeli mu mugambi w’Imana w’agakiza. Bagombaga kubana na Yesu ngo bamwigireho, nyuma bakazakomeza umurimo we bamaze guhabwa Umwuka Wera. Ko nawe uri umwe mu bahamagariwe gukomeza uwo murimo, ujya wemera kumvira Umwuka Wera?
Indirimbo ya 22 Agakiza.
[email protected]


text:
Ubusanzwe kuririmba birafasha cyane mu buzima bw’uririmba ndetse n’uwumva indirimbo ziririmbwa. akaba ariyo mpamvu twifuje kubagezaho iyi nyandiko, mu rwego rwo kubasangiza icyo kuririmba bimarira umubyeyi iyo aririmba n’umwana atwite.
Ubusanzwe kuririmba bifasha byinshi mu buzima, muri byo twavuga mo : kugabanya umubabaro, agahinda, ishavu, n’intimba muri rusange, by’umwihariko bifasha umuririmbyi kugira umwuka mwiza imbere mu mu biri, kuko iyo aririmba, asohora umwuka mubi akinjiza umwiza.
Ubushakashatsi bwagaragaje ko kuva umwana yujuje nibura amezi 6 ari mu nda ya nyina, aba afite ubushobozi bwo kumva, amajwi, indirimbo, no kubifata mu mutwe, birumvikana ko ari byiza kwitwararika ku magambo, ndetse n’ibindi umwana ashobora kumva, si amajwi gusa umwana aba ashobora guhumurirwa ndetse no kumwa uburyohe bw’ibiribwa umutwite aba yariye, kuko biba bibasha kugera ku mwana biciye muri ariya mazi aba azengurutse ingobyi umwana aba arimo.
Dore bimwe mu byiza umwana yunguka iyo nyina aririmba mu gihe amutwite:
Umwana abasha kumva ubusabane hagati ye na nyina
Umwana yumva umutuzo udasanzwe
Abasha kubona umwuka mwiza kuko nyina iyo aririmba aba yinjiza umwuka mwiza, asohora umubi, umwe mwiza winjiye ubasha no kugera ku mwana.
Bimwongerera ubushobozi bwo kuzabasha kuvuga
Bigabanya ibyago byo kuzafatwa n’ubwandu butandukanye.
Bifasha mu mikurire y’ubwonko ndetse no gukora neza kwabwo kuko imisemburo ibufasha iba irimo gukorwa neza
Ubushakashatsi butandukanye, bwagiye bukora ku mumaro wo kuririmba, butangaza ko mu gihe umubyeyi atwite, aribwo ibijyanye n’umuziki bigira umumaro birenzeho, impuguke mu bya muzika, professor Graham Welch, umuyobozi w’ishuri ryigisha umuziki muri kaminuza ya London, yakoze ubushakashatsi ku muziki ndetse anatangaza ko iyo umubyeyi aririmba anatwite,bimufasha ibi bikurikira:
Kumva atekanye, anezerewe ndetse bigafasha ubwonko gukora neza kuko umusemburo ufasha ubwonko gukora neza uba uri gukorwa
Ni uburyo bwiza bwo kugabanya strees
Kuringaniza umuvuduko w’amaraso
Kutabura ibitotsi
Gukora neza, kw’ibihaha ndetse no kwinjiza umwuka mwiza mu mubiri
Kwigirira icyizere cyane cyane iyo aririmbira imbere y’abantu kenshi
Kwibuka no kubasha kuzuza inshingano aba afite
Bifasha imikaya kugira ubuzima bwiza
Ku bantu bahura n’ibibazo byo kugira agahinda gakabije mu gihe batwite, ni byiza kwitoza kuririmba,kumva umuziki, aho bishoboka bakaba bajya no mu ma korali aririmba, kuko bishobora kubafasha bo ubwabo, bitaretse n’abana batwite, birumvikana ko indirimbo umuntu aba akwiye kuririmba cyangwa se kumva, ni izimufasha kunezerwa no kugubwa neza.
Source: www.natural –pregnancy-nidwife.com
[email protected]


text:
EPISODE 77: Christian yiyemeje kubwira Alide ahahise h’ubuzima bwe bwose.. Bosco yumvise ukuri
Murayigezwaho na www.rubay.rw – Rubay Stories
… Alide yahise yiruka ahobera umukunzi we ndetse arushaho kurira yerura. Christian na we yakomeje kurira nuko amaboko ye ayapfumbatisha mu mugongo wa Alide aramubwira ati:
“Umbabarire Cherie, rwose ndakwinginze umbabarire. Urakoze kuba unkunda bigeze hano.”
Alide – “Nyine ndagukunda cyane. None se washakaga gupima urugero rw’urukundo ngukunda? Cyakoze warambabaje Chri.”
Christian – “Basi ndisobanura nubwo kwisobanura kwanjye bitwara imirongo y’amagambo mike.”
Bahise bicara ku buriri nuko Alide atangira gukora Christian ku bitugu no ku maso ndetse akamanura ibiganza no ku matako. Christian yaramwitegerezaga akumva ibyishimo afite biragoye kubisobanura. Alide yahise abwira Christian ati:
“Dore warananutse Cheri. Wabaye mubi rwose mu bigaragara.”
Christian – “Nibyo nifuzaga. Ariko wowe wabaye mwiza kurushaho, nubwo ubwiza bwawe ari nk’irangamuntu. Ndagukunda mwamikazi wanjye.”
Alide – “Chri ndatuza ari uko umbwiye impamvu yatumye umara iki gihe cyose utamvugisha kandi ukanakuraho telephone. Uzi ko nendaga gupfa kubera ko wari waramenyereje ko tuvugana buri munsi. Mbwira impamvu rwose yatumye nza kukureba hano.”
Christian – “Ali ntabwo wabyizera gusa narindi kugerageza kureba niba nabaho utari mu buzima bwanjye. Narindi kureba niba nakwanga nkabishobora. Mbere y’uko mfata uwo mwanzuro narimaze igihe ndemerewe cyane. Nibazaga koko niba unkunda cyangwa niba nguhatiriza kunkunda, nkabura igisubizo cy’ibyo. Nashatse gukora iri gerageza ngo ndebe…”
Alide – “Oya Cheri ibyo ntabwo byari bikwiye rwose. Gute wapimisha urukundo ngukunda kuntererana? Ibyo wizeraga ko uri kugerageza byamviriyemo urukumbuzi rutagira ingano. Rero ndagukunda ntukongere kubishidikanyaho.”
Christian – “Ngaho umbabarire kandi ndagusabye umbabarire.”
Alide – “Ndakubabariye ariko ntuzongere… Ariko Chri umeze nk’umuntu wari watewe ubwoba mbere yo gukora ibi! Ndabona nkurikije uko nkuzi utari kwifata ngo ufate uyu mwanzuro gutyo gusa.”
Christian yatekereje ukuntu byose biri guterwa na Juru, ariko abona atari ngombwa kuba yabibwira Alide. Yahise aryumaho nuko aramubwira ati:
“Basi ibyo reka tubiveho kuko icyingenzi nuko ndi kukubona iruhande rwanjye. Ndagukunda!”
Christian yahise ahobera umukunzi we, akomeza kumushimira ko yemeye kuza kumureba i Butare. Bamaze umwanya bahoberanye nuko Christian ageraho arahaguruka acuranga umuziki utuje, nuko ahita aha Alide ikiganza cy’ibumoso. Alide yahise amuha na we cya kiganza kiriho impeta nuko Christian aragisoma arangije aramuhagurutsa. Bahise begerana batangira kubyina mu ngendo ya gake gake nuko Christian yongorera Alide ati:
“Mu mutima wanjye ndumva nyuzwe kuko ngufite.”
Alide – “Hmm! Ndakeka ko nawe uzi uko niyumva.”
Christian – “Impumuro yawe, ijwi ryawe ndetse n’ubwiza bwawe nibwo bungarukamo gusa. Hari umuntu wambwiye ngo abagore bakwiye kwitabwaho mu buzima bw’umugabo ni bane gusa.”
Alide – “Hmmh! Nguteze yombi mbwira.”
Christian –“Hahh! Uburyo unsubijemo umeze nkufushye. Nimara kukubwira abo ari bo urahita wumirwa ahubwo useke. Muri abo bagore urimo ariko ntabwo uri uwa mbere, nta nubwo uri uwa nyuma. Uri uwa byose. Hahah!”
Alide – “Hahh! Honey, nukomeza kunyicisha amatsiko ndahita nsohoka hano nisubirire i Kigali maze uhamagare uwo mugore wa mbere.”
Christian – “Wigira ikibazo kuko muri abo bagore, babiri ba mbere ntabwo bahari. Baragiye kandi ntibazagaruka.”
Alide yahise yivumbura ahagarika kubyina nuko arongera yicara ku buriri. Christian byaramutunguye nuko abaza Alide impamvu yicaye, nuko Alide amubwira ko adashaka kumva ibiganiro by’abakundanye na we kera. Christian yarasetse cyane nuko abwira Alide ati:
“Mutima, icyo navugaga nuko, umugabo wese akwiye gukunda kandi akita kuri aba bagore bane bakurikira. Uwa mbere ni umugore wakuzanye ku isi ndetse akihanganira inzira itoroshye y’amahwa byamusabye ngo ugere hano ku isi, kandi akaguha uburere bukwiye umwana warezwe. Uwo ni Mama umbyara. Uwa kabiri, ni umugore mwavuye mu nda imwe. Uwo mugore muba mwarakuranye, mugasangira byose byo mu muryango kandi mukifurizanya iterambere no kuzaba abantu bakomeye. Uwo ni mushiki wanjye. Umugore wa gatatu turi kumwe hano nicaye. Ni umugore wabyawe n’undi ariko akaza mu buzima bwawe, akakubera igice cy’ubuzima. Uyu aba ameze nk’umugenzi wihitira ugusanze ku iriba wananiwe kwikorera amazi ari mu kivomesho, noneho akagukorera, byaba ngombwa akanagutwaza. Uwo mugenda mwakuranwa, kugeza igihe mushyikiye aho mwerekeje. Uwo ni wowe mukundwa, waje mu buzima bwanjye, ukampa urukundo, ndetse ukongera kumpa impamvu nkwiye kubaho. Muri wowe, niho hazava umugore wa kane, ari we mwana w’umukobwa uzadukomokaho tukamuha urukundo rwa nyarwo kandi tukamutoza kubaha Imana no gutanga cyane kurusha uko yajya yakira.”
Alide yari yatuje cyane ari gutega amatwi umukunzi we, kandi yari yatangajwe n’amagambo Christian ahora amubwira kandi yuzuyemo ubushishozi no kudahubuka. Alide yatangazwaga n’ukuntu buri uko yumva atakomezanya na Christian, asanga Christian yateguye impamvu zirenze imwe zibwira Alide ko amahitamo afite ari we nta wundi. Muri ibyo byumweru bibiri byari bishize, ni nkaho urukundo Alide yari amaze igihe akunda Christian, nta mbaraga rwari rufite ugereranyije n’urwamwiremyemo muri ibyo byumweru bibiri. Nibyo koko hari igihe utamenya ko ukunda umuntu kuko muhora muvugana, mukabonana ndetse mukanaganira uko mubyifuza. Iyo bibaye ngombwa ko uwo muntu asa nk’utari mu buzima bwawe, nibwo ubona ko koko wamukundaga bizira imbereka. Ibyo byumweru bibiri Alide yatekerezaga Christian gusa.
Ku rundi ruhande, Bosco yari amaze iminsi agerageza kwiyakira ndetse no kwiyumvisha ko urukundo rwe na Alide ari inkuru yo kuvugwa gusa, ariko ibarwa nk’amateka yabaye kandi atazisubiramo. Uwo munsi yari yahanye gahunda na Rachel ngo baganire, basi arebe ko yakwiyibagiza Alide. Nubwo bari bari kuganira na Rachel, Rachel yari azi ko Bosco umutima we wibera ahandi. Rachel yabajije Bosco ati:
“Ese Bosco, hari undi mukobwa wigeze kumenya mu buzima bwawe utari Alide.”
Bosco – “Ntawe Rache. Ntabwo nzi uko urundi rukundo rumera, uretse urwo gukunda Alide. Muri kino gihe namaze mutegereje, byasaga nkaho ndi impumyi itabasha kureba ko abandi bakobwa babaho.”
Rachel – “Ahaaa, ntabwo byoroshye pe, gusa nyine hari ikintu abantu bajya bumva nabi Bosco. Abantu benshi uba usanga bavuga ko mu gihe bafite icyo bashaka, bakwiye gutitiriza kugeza igihe bakigereyeho. Wenda ni byiza gukunda rimwe kandi ugakunda umuntu umwe pe. Ariko se ibyo ubikora uzi ko mu gihe atagihari ari kwiga kubaho atagufite? Bosco hari icyiciro tuba dukwiye kurenga, tugatangira ubuzima bushya cyangwa tugahindura umuvuno. Bosco, umbabarire kukubwira ibi, gusa Alide umaze igihe ukunda wibuke ko wagize n’igihe cyo kumwihunza mu buzima bwawe. Igihe wamwihungije, nibwo yari agukeneye kurusha mbere. Wenda yari mu bibazo bitamworoheye kandi nawe udasobanukiwe, ariko wari ukwiye kumwemera nta kindi witayeho kuko umukunda. Nkurikije amateka ye, Alide yakujeho asa nkaho ari wowe mahitamo yanyuma afite mu gihe n’umuryango we wari wamutereranye. Ese Bosco wishyize mu mwanya we, urumva yari gukomeza kugunda nk’iki gihe cyose umaze umukunda? Sinzi niba afite umukunzi….”
Bosco – “Aramufite!”
Rachel – “Ahaaa! Abagore bose bakunda kumva ko hafi yabo hari umurinzi. Dukunda kumva ko turinzwe Bosco. Dukunda kumva dushyigikiwe, muri make dukunda kumva ko hari umuntu uhari ku bwacu ku buryo biduha umudendezo. Sinzi wenda Uko Alide yahuye n’uwo mukunzi we, gusa wasanga uwo musore yaraje mu gihe gikwiye kandi mu buryo bukwiye. Ndahamya neza ko yaje aziba icyuho cy’aho waruri. Icyo gihe ibyo Alide yari agukeneyeho ukamutera utwatsi, yahise abibona muri uwo musore. Uwo musore yahise amubera malaika murinzi. Yahise amuha impamvu akwiye kubaho kandi akongera kugira inzozi n’intego. Mwene nk’uwo muntu nubwo utahita umukunda, ariko uramwubaha kandi ukamuha icyizere cyawe cyose. Rero umuntu wubaha, yaba mu buzima bwawe iteka, kurusha umuntu ukunda ariko ugutererana mu makuba. Erega ni nayo mpamvu Imana yasabye Eva kugandukira umugabo we gusa. Ese ubundi kuki itamubwiye ngo imukunde? Imana irabizi ko urukundo rwacu rwa nyarwo rugaragazwa n’icyubahiro twita ko duha uwo dukunda. Rero kubaha kwacu, niko gukunda bikwiriye.”
Bosco yari yatuje ari kumva ibyo abwirwa na Rachel byose, ndetse akumva ari gutsindwa n’ayo magambo cyane. Rachel yarongeye aramubwira ati:
“Ese Bosco ni koko ukunda Alide cyangwa iki gihe cyose ukimaze ugerageza gukosora amakosa wakoze umutererana kugira ngo abibone ko ushaka amahirwe ya kabiri yo kwigaragaza. Buriya yarakubabariye ariko yatangiye ubundi buzima bushya. Wenda bino ntabwo ndi kubikubwira kuko ngukunda, ahari ushobora gukeka ko nkurura nishyira. Oya. Njyewe iyo umuntu mukunze ntankunde, ntabwo mbitindaho. Ndamureka, nkamwiyibagiza, ubuzima bugakomeza. Nyine uwo ntabwo aba ari uwanjye nyine.”
Bosco – “Urakoze Rachel. Ibyo umbwiye byose ni ukuri pe. Namaze igihe kinini mpumye kandi nizera ko nzongera gukundwa na Alide nka mbere. Gusa Alide nongera kumubona, nabonaga kenshi na we ko yaba akinkunda. Ibyo bikantera umurava, kandi ngakomezwa na Musaza we Juru.”
Rachel – “Bosco, ibyo nta kidasanzwe kirimo pe, erega kuba yarakubonaga kenshi byatumaga yibuka ahahise heza mufitanye. Ubundi se yakubwiye impamvu atakugarukiye akikubona? Nuko yabonaga udahwanye n’uwo musore wundi. Nkuko nabikubwiye wowe n’uwo mukunzi we hari iri tandukaniro. Wowe waramutereranye aho yari agukeneye, uwo wundi aza kumuhoza amarira yose kandi yacyira uko ari. Bosco wamaze igihe wizera ko urukundo rwawe rwa nyarwo ari Alide. Oya, waribeshye rwose. Alide yari urukundo rwawe rwa mbere, ariko ntibivuze ko ari we rukundo rwawe rwa nyarwo. Hari nubwo wazashaka umugore atari we rukundo rwawe rwa nyarwo, ahubwo rukazaza mu busaza bwawe. Niyo mpamvu wumva bavuga ngo umuntu akunda rimwe mu buzima. Rero icyo nakubwira nuko ukwiye gutangira ubundi buzima ndetse ukazongera ugakunda bundi bushya. Gusa mbabajwe n’umukobwa wa kabiri uzaza mu buzima bwawe.”
Bosco – “Hm! Kubera iki se Rachel.”
Rachel – “Nyine azahinduka inzirakarengane y’urukundo rwawe rwa mbere. Azaba aje komora ibikomere. Njyewe sinabyiviramo rwose.”
Bosco yibajije kuri byose yabwiwe, nuko yubika umutwe ku meza abanza kubitekerezaho akanya.
Alide na Christian bari bakomeje kuganira bari mu munyenga w’urukundo nuko Christian abwira Alide ati:
“Nakubwiye byinshi ariko ukuri ku mateka y’ubuzima bwanjye, nta kintu wari ubiziho. Reka mbikubwire.”
Ibaze: Ese Christian yaba agiye guhishurira Alide ukuri kw’ahahise he?
NTUZACIKWE NA EPISODE IZAKURIKIRA.
www.rubay.rw *RUBAY STORIES *Your Stories, Your Life.
Ushaka kubona umwanditsi w’iyi nkuru NIYONZIMA Eric, ushobora kumuhamagara kuri 0784186339 Cyangwa ukamwoherereza ubutumwa bwa email kuri rubayiza97@gmail.com
UMUSEKE.RW


text:
URUKUNDO NYARUKUNDO EP 10:Igitego aratwite
Igitego yasohotse kwa Kabera ataramenya aho yerekeza, ageze hanze arahagarara amara nk’iminota itanu yiyumvira, ahita atega moto ajya muri gare ya Nyabugogo, atega imodoka arataha. Ageze iwabo yagerageje kwiyumanganya ahisha iwabo ko afite ikibazo, ariko buhorobuhoro uko akomeza kubitekereza bikamuganza. Rimwe na rimwe ukabona yatwawe n’ibitekerezo, atangira kujya yigunga atarabyigeze, bidateye kabiri arananuka bigaragarira buri wese.
Nyuma y’ukwezi Cyuzuzo yari agarutse avuye mu mahugurwa muri Nijeriya, yaguriye n’umukunzi we impano y’akataraboneka. Ageze iwabo yasanze bakiri ku kazi, abika ibyo yazanye ahita yikomereza ku Kamonyi ashyira impano umukunzi we.
Cyuzuzo ageze ku Kamonyi iwabo w’Igitego bamwakiranye urugwiro yicara mu ruganiriro aganira n’Igitego. Igitego yariyumanganyije amuhisha intimba yari afite ku mutima, yamubwira utuntu agaseka ariko icyaje gutungura Cyuzuzo ni uko hari ibyo yamubazaga aho kumusubiza agaseka.
Igitego yasaga n’udahari atekereza inzira y’agahinda yose yanyuzemo ubushize ubwo aheruka i Kigali, anibaza ikerekezo cy’urukundo rwabo. Mu gushaka guhisha amarangamutima we rero yakoreshaga inseko atitaye ku byo Cyuzuzo amubwira.
Mu biganiro Cyuzuzo yaje gukomoza ku byo kubana noneho Igitego yibutse ibyo Kabera yamukoreye, ananirwa kwihangana, yumvise agiye kurira arahaguruka arasohoka ajya kuririra hanze. Cyuzuzo yahise abibona ko afite ikibazo kitoroshye. Mu gihe akibaza icyo yakora Nyiraneza aba arinjiye.
Cyuzuzo amubaza niba yaba azi ikibazo Igitego afite, undi amubwira ko na bo byabashobeye, ati: «Guhera umunsi ava i Kigali yaje yarahindutse kuburyo kugeza uyu munsi tutaramubona yishimye.» Nyiraneza ahita ahamagara Igitego, agaruka mu nzu amaso yatukuye, bamusaba kubabwiza ukuri ikibazo afite, Igitego aho kubasubiza asuka amararira. Barumirwa baramureka ararira amaze gutuza abatekerereza inkomoko y’intimba imaze iminsi yarashegeshe umutima we. Bombi bagwa mu kantu, Nyiraneza na we agahinda karamwica amarira amuzenga mu maso, abonye agiye kuririra imbere y’umukwe we arahaguruka ajya mu cyumba, amaze gutuza aragarauka.
Cyuzuzo yamaze akanya yibaza ibyo yumvise ibyo ari byo nuko aravuga ati: «Kuki abo bagome utabareze ngo babiryozwe koko?» Yegera Igitego amuhanagura amarira, aramubwira ati: «Ihangane mukundwa, nyuma y’ibyo byose ubuzima burakomeza.» Igitego yongera kurira ati: «Cyuzu, ubu ntwite inda y’uwo mugome.» Cyuzuzo wari wihanganye kuva kare yahise agamburuzwa n’iyo nkuru yongera ibinyoro mu bibembe, amarira azenga mu maso, ananirwa kongera kuvuga. Hashize akanya arasezera arataha.
Cyuzuzo ageze iwabo yasanze ababyeyi be bicaye mu ruganiriro bamutegereje, arabasuhuza, akomeza mu cyumba ahita arambarara ku buriri n’inkweto. Barumirwa baramukurikira, nyina aramwegera amubaza icyo yabaye undi araceceka. Nyina agerageza gukomeza kumuguyaguya, Migambi amusaba ko yamureka agacururuka bakaza kumuganiriza yashize impumu. Baramureka basubira mu ruganiriro. Cyuzuzo yaraye atariye, bukeye atinda no kubyuka, Migambi ajya ku kazi ariko abwira Mukamwiza ko ategereza Cyuzuzo akabyuka bakaganira, yasanga akeneye ubufasha burenze akamubwira na we akaza.
Cyuzuzo aho abyukiye yasanze nyina yicaye mu ruganiriro aramusuhuza, nyina ategura ku meza barasangira, birangiye baraganira. Mu gahinda kenshi ijwi ridasohoka neza, Cyuzuzo amutekerereza inkuru mbi yakirijwe avuye muri Nijeriya, nyina na we agahinda karamwica ariko agerageza kwihanganisha umuhungu we kugira ngo atarushaho kwiheba.
Ku rundi ruhande, Igitego na we yari aremerewe ku mutima no mu mutwe, yarabuze epfo na ruguru. Yirirwaga yigunze adasohoka mu nzu, rimwe na rimwe yatekereza ibyamubayeho amarira agashoka ku matama, wa mucyo yahoranye mu maso uragenda usimburwa n’umwijima w’icuraburindi.
Ababyeyi be, bamusabaga kujya ku kigo nderabuzima kwipimisha ngo nibura barebe ko umwana ameze neza anamenye niba Kabera ataramwanduje agakoko gatera SIDA, noneho Igitego yakumva ijambo “SIDA” akarushaho kurira. Igitego mbere yatekerezaga iyo nda igiye gutuma atabaho mu munezero n’umukunzi we akumva arihebye, ariko iwabo bavuze SIDA abona gutekereza ko hari ikindi kibazo gikomeye yaba yarahuriye na cyo muri ayo mahano Kabera yamukoreye.
...Biracyaza
UMWANDITSI: RENZAHO Christophe
Art: Idi Basengo
Iyi nkuru izajya ibageraho buri wa mbere , ku wa Gatatu no ku wa gatanu
Ushaka gutera inkunga ubwanditsi bw’izi nkuru ndende, wabunyuza kuri 0788696317 cyangwa 0727696317
Ibice byabanje:
Umusogongero w’inkuru Ndende, EP1: URUKUNDO NYARUKUNDO
URUKUNDO NYARUKUNDO EP 2:Cyuzuzo arabutswe inkumi itagira uko isa !
URUKUNDO NYARUKUNDO EP 3: Cyuzuzo ararikocoye !
URUKUNDO NYARUKUNDO EP4: Cyuzuzo akubiswe n’inkuba
URUKUNDO NYARUKUNDO EP 5: Cyuzuzo abonye umuhoza
URUKUNDO NYARUKUNDO EP 6:Umutesi asabye imbabazi
URUKUNDO NYARUKUNDO EP 7:Urwango ruratangiye hagati y’Igitego na Umutesi
URUKUNDO NYARUKUNDO EP 8:Umutesi yaba agiye kugambanira Igitego ?
URUKUNDO NYARUKUNDO EP 9:Igitego afashwe ku ngufu


text:
Mu mpera za 2020 nibwo Turahirwa yerekeje mu Butaliyani muri rimwe mu ishuri rikomeye ryigisha ibijyanye n’imideli, akaba yarakurikiranye amasomo ajyanye no guhanga imideli.
Nyuma y’igihe akurikirana amasomo ye, kuri uyu wa Gatanu tariki ya 9 Ukwakira 2021, yayasoje mu ishuri rya Polimoda riherereye mu Mujyi wa Florence.
Turahirwa yabwiye IGIHE ko anejejwe no kuba asoje urugendo rutari rumworoheye, kuko ubu icyo ashyize imbere ari gahunda yo guteza imbere inzu ye y’imideli ikajya ku ruhando mpuzamahanga.
Yagize ati “Ndumva nishimye kandi nyuzwe, nyuma y’urugendo rutari rworoshye rwo kubona iyi ‘Masters’, gahunda ni ya yindi ni ukwagura ikirango kikagera ku ruhando mpuzamahanga.”
Turahirwa yashinze inzu y’imideli ya ‘Moshions’ mu 2015, ikaba imaze kuba ubukombe mu guhanga imyambaro itandukanye ikunzwe n’abatari bake. Imyambaro iheruka iyi nzu yashyize hanze ni iyo bise ‘Ishuri Collection’ yasohotse mu 2020.
Hategerejwe indi myambaro izashyirwa ahagaragara mu imurikagurisha ry’imideli rizaba guhera tariki ya 5 kugeza iya 7 Ugushyingo, iyi myambaro akaba yarayise ‘Imandwa Collection SS 22’.